U saradnji sa "Promenadom": "Serbia Fashion Week" priprema vredne osmomartovske poklone · gradski.online\nNOVI SAD- Povodom Međunarodnog dana žena “Serbia Fashion Week” poklanja fashion talk pod nazivom “Šta bi danas rekla Coco Chanel” svim damama koje vole da uživaju u dobrom šopingu. Ova panel diskusija održaće se 8. marta, od 18 časova, u TC “Promenada” u Novom Sadu.\nMeđu panelistima biće Suzana Perić, Bata Spasojević, Nataša Perkovski Adžić, Jelena Gavrilović, Iva Štrljić, Kristina Bekvalac… Moderator ovih malih, ali sadržajnih i veoma korisnih ženskih modnih razgovora čiji podnaslov je “Stil VS trend” biće popularno televizijsko lice Mara Skendžić. Posetioce očekuje i nagradna igra u kojoj mogu osvojiti vredene nagrade.\nSve što je potrebno je da uradite jeste da se fotografišete u TC “Promenada”, stavite #SFWPromenada, zapratite profil “Promenada” i “Serbia Fashion Week”. Uz malo sreće, u izvlačenju možete da osvojiti platnu karticu TC “Promenada” u vrednosti od 20.000 dinara i odevni komad najpoznatijih domaćih dizajnera Suzane Perić i Bate Spasojevića.\nIzvlačenje pobednika je 8. marta, u 19 časova, u TC “Promenada”, nivo -1, a sve ovo moći će da se prati i putem livestream-a. Na Međunarodni dan žena, “Serbia Fashion Week” i Promenada će poklanjati bukete cveća lepo stilizovanim damama koje posete ovaj tržni centar.\nPrethodnoU iščekivanju izrade realne demografske strategije u Pokrajini: Nagoveštena primena kartice “Tri plus” i u Kikindi\nSledećeGradski stadion još neko vreme izgledaće ovako: Kikinda dobija moderno fudbalsko zdanje, kapaciteta 5.000 mesta


Državni heroinski poslovi\nNiti ja niti bilo koji drugi pripadnik Jedinice za specijalne operacije nemamo nikakvog učešća u organizaciji ili izvršenju atentata na premijera Zorana Đinđića, rekao je Milorad Ulemek pred sudskim većem Specijalnog suda. Prvooptuženi je takođe kazao da se sa premijerom Đinđićem prvi put sreo u noći između 5. i 6. oktobra 2000. godine i taj razgovor opisao kao korektan, te dodao da je video da Đinđić nema zle namere. Prema Ulemekovim rečima, on se sa Đinđićem sreo i 6. oktobra u Surčinu kada su sastanku prisustvovali i Čedomir Jovanović, zatim bivši šef Biroa za komunikacije Vlade Srbije Vladimir Beba Popović, kao i funkcioner Demokratske stranke Goran Vesić. Bili su uplašeni od moguće reakcije vojske ali sam im rekao da imam dovoljno ljudi da sprečim intervenciju dok se ne organizuju, kazao je Ulemek. S druge strane, Goran Vesić u izjavi za Radio-televiziju B92 kaže da su ovakve tvrdnje Ulemeka netačne jer se 6. oktobra nije ni nalazio u Srbiji, da se vratio tek 8. oktobra i da su njegov povratak zabeležile i televizijske kamere.\nNaime, javnosti je poznato da sam ja bio osuđen na tri godine zatvora od strane Miloševićevog režima. Nisam bio tu 5. oktobra jer mi je pretio zatvor. Vratio sam se 8. oktobra tako da je zaista nemoguće da sam se sastao sa nekim 6. oktobra u Beogradu kad naprosto nisam bio u Beogradu.\nU nastavku svog iskaza Ulemek je naveo da je nakon hapšenja Slobodana Miloševića aprila 2001. godine prisustvovao večeri u kući surčinskog biznismena Dragoljuba Markovića na kojoj su pored domaćina bili i Vesić, Popović, Buha i Jovanović, ali da je Vesić ubrzo otišao jer je tu došao samo zbog susreta sa premijerom Đinđićem koji je, međutim, zbog obaveza bio sprečen da prisustvuje sastanku. Rekli su da hoće da me uključe u državni posao i tražili konspiraciju, rekao je Ulemek. Tada je, prema Ulemekovim rečima, dogovoreno da se droga koja se nalazila u trezoru jedne banke za koju optuženi pretpostavlja da je Komercijalna, oko 600-700 kilograma heroina prebaci u Bosnu, Hrvatsku i Rumuniju, a potom dalje na Zapad gde bi bila prodavana. Prema njegovim rečima, za taj posao angažovao je tri pripadnika Jedinice za specijalne operacije. Navodeći da je heroin prevožen u paketima od 200 kilograma, Ulemek je kazao da ga je u Republici Srpskoj dočekao bivši savetnik premijera za bezbednost Zoran Janjušević sa trojicom saradnika. Nekadašnji potpredsednik Vlade Čedomir Jovanović negira da je večera o kojoj govori Ulemek ikada bila i održana.\nOno što je danas rečeno nije tačno, kao što nije bilo tačno ni ono što je govorio pre mesec dana kada je, recimo, poručio javnosti preko svog advokata da se krije u svojoj kući po savetu pripadnika policije. Ja želim da se sudski proces završi, da dobijemo sve odgovore i da svi oni koji su odgovorni za ono što se desilo u našem društvu odgovaraju.\nGovoreći o pobuni Jedinice za specijalne operacije Ulemek je kazao da je jedinica bila izmanipulisana jer im je prilikom hapšenja braće Banović rečeno da privode opasne kriminalce. Advokat porodice Đinđić Rajko Danilović kaže da je Ulemek ipak potvrdio neke navode optužnice.\nPrvu tačku optužnice potvrdio je da je on zaista bio umešan u pobunu Crvenih beretki, da je on to vodio, vodio pregovore, pravio dogovore, sporazume sa predstavnicima Vlade.\nAdvokati Milorada Ulemeka Legije nakon suđenja izbegli su susret sa novinarima a do trenutka slanja ovog izveštaja nisu bili dostupni za komentar današnjeg pretresa. Suđenje se nastavlja sutra u deset časova.


OSM Televizija - Dačić: Cinično zvuče izjave da nema promjene granica na Balkanu\nDačić: Cinično zvuče izjave da nema promjene granica na Balkanu\nMinistar spoljnih poslova Srbije Ivica Dačić je, povodom izjave njemačkog kancelara Angele Merkel da nema promjene granica na Balkanu, rekao da cinično zvuči kada neki govore da nema promjene granica po etničkim principima.\n"Razumijem da neko ko nije priznao nezavisnost Kosova to kaže, ali neko ko jeste priznao, pa sada govori da nema promjene granica, na to se ne treba osvrtati", rekao je Dačić.\nOn je dodao da bi mogao da se saglasi sa Merkelovom da nema promjene granica, te da za Srbiju ne postoji promjena granica, jer granicu sa Kosmetom nikad nije imala.\nDačić je zapitao - po kojim se to principima raspala bivša Јugoslavija i da li se možda albanska OVK zalagala za građansko društvo?\n"Ne, to je bilo zbog etničkog principa. Šta je povod, uzrok sukoba koji postoje, to su međunacionalni odnosi, određene predrasude ili zločini koji su se dešavali u prošlosti i teritorije", naveo je Dačić za TV Hepi.\nOn je istakao da je rano govoriti o tome ko podržava, a ko ne podržava ideju razgraničenja kao opciju za rješenje kosovskog pitanja.\nDačić je rekao da bi o kosovskom pitanju mnogo više volio da Srbija pregovara sa Albanijom, nego sa Prištinom, jer se tako prikriva suština da su albanska nacionalna manjina.\n"Vi vidite da su i Bujanovac i Preševo u problemu, jer ne znaju čija su nacionalna manjina. Da li su albanska ili kako neko kaže kosovska. Svi su oni albanska nacionalna manjina. To bi bilo nešto što je normalno", naveo je Dačić.\nOn je ponovio da je stav nove američke administracije da će podržati nova, kreativna rješenja koja će biti prihvatljiva i Beogradu i Prištini.\n"Rano je govoriti, nismo još došli do toga da raspravljamo o pojedinostima, ali stav SAD je da dozvoljavaju nova, kreativna rješenja i da se otvara nova mogućnost ukoliko je to prihvatljivo za obe strane i to je rezultat nove američke administracije", napomenuo je Dačić.\nDačić je rekao da je neophodno za Srbiju da, pored dobrih političkih odnosa sa Rusijom i Kinom, prije svega ima dobre odnose sa SAD, te podsjetio da je o rješenju kosovskog pitanja govorio mnogo prije nego što je Donald Tramp zauzeo poziciju predsjednika SAD.\nOn je podsjetio da prethodna američka adminsitracija, Džo Bajden i Džon Keri, nisu bili skloni da mijenjaju autopilota kojeg su namjestili prije 20 do 30 godina i nisu dozvoljavali nikakve promjene, a to se prije svega na Kosmetu.\n"Pozicija SAD po pitanju Kosova je promenjena u tome što njihov autopilot više nema te koordinate i u tome što je Trampova administracija spremna da otvori vrata da dijalog donese neki rezultat", rekao je Dačić.\nJoš iz iste kategorije: « Moskva za rješenje za Kosmet koje je prihvatljivo za srpski narod Funkcioneri Slobodne Hrvatske bacali jaja na prostorije Ministarstva zdravlja »


Miodrag Kostić i Novak Đoković obezbedili let za malu Sofiju, vodeći srpski biznismen i prvi reket sveta ujedinjeni u borbi za zdravlje male Sofije - Javni servis\n– Hvala celoj Srbiji koja je učestvovala u prikupljanju novca za lečenje Sofije. Posebno smo zahvalni Miodragu Kostiću i njegovoj kompaniji, kao i Novaku Đokoviću, jer je njihova pomoć došla kao kruna ove akcije za bolji život naše Sofije. Bez njihovog angažovanja organizacija putovanja do Amerike, u uslovima pandemije korona virusom ne bi bila tako lako realizovana – izjavio je Markuljević.\nPotpredsednik i predsednik MK Grupe, Aleksandar i Miodrag Kostić\nNedavno je Miodrag Kostić učinio sličan gest u Sloveniji, kada je organizovao privatan let za Ameriku za slovenačkog dečaka – Krisa Zudicha, kojem je takođe dijagnostifikovan oblik spinalne mišićne atrofije. Tada su slovenački mediji prenosili sa posebnom pažnjom ovu vest o humanom gestu jednog srpskog biznismena koji već par godina unazad posluje i u ovoj zemlji.


Izrael bombardovao sirijske vojne objekte\nUranijum još ubija Šumadince\nKako vreme prolazi, a prošlo je već 18 godina, sve je izvesnije da nikad nećemo saznati celu istinu o broju bačenih raketa i bombi tokom agresije NATO na Srbiju, a još manje šta nam je taj...\nGeneral Ljubomir Bajić za "Vesti": Zmija se bije u glavu!\nTako sam učen i moje komandno geslo tokom cele vojne karijere bilo je da ako treba da napadneš neprijatelja, onda udaraš u metu, jer se "zmija bije ravno u glavu". U situaciji kada je Hrvatska...\nGeneral Bajić: Ja sam naredio bombardovanje Banskih dvora\nDan posle podizanja krivičnih prijava protiv petorice srpskih i jednog hrvatskog državljanina zbog bombardovanja Banskih dvora u Zagrebu 1991. stižu prve reakcije iz Srbije. Jedan od okrivljenih,...\nVesli Klark se vratio na Balkan posle 18 godina, ne kao vojnik, već kao bankar.\nPutin: Mi vama uranijum, vi bombardovali Jugoslaviju\n"Ponosan sam što sam odbio da bombardujem Srbiju"\nIzraelski avioni bombardovali Asadovu vojnu bazu, ima poginulih\nAmeri udarili na Raku: 250 vazdušnih napada, 167 mrtvih\nKoalicione snage predvođene SAD izvele su najmanje 250 vazdušnih udara na sirijski grad Raku i okolinu prošle nedelje, saopštio je portparol koalicije pukovnik Rajan Dilon.\nBitka za Siriju: Ruska avijacija uništila konvoj terorista Islamske države (VIDEO)\nRuske vazduhoplovne snage uništile su konvoj Islamske države koji se kretao prema sirijskom gradu Dejr el Zor, saopštilo je Ministarstvo odbrane Rusije.\nKompleks ruske ambasade u Damasku bio je meta minobacačkog napada, navodi Ministarstvo spoljnih poslova Rusije.\n"Pens nije dobrodošao u Crnoj Gori zbog ubijene dece"\nDok se zvanična Podgorica priprema da na najsvečaniji mogući način dočeka drugog čoveka SAD, potpredsednika Majka Pensa, nazivajući tu posetu „posetom veka“, predsednik najmlađe...


RTCG - Radio Televizija Crne Gore - Nacionalni javni servis :: Podgorica :: Saradnja u turizmu, ekonomiji, ekologiji...\nBEČ I PODGORICA 21. 08. 2018. 23:59 >> 18:20 0\nBEČ I PODGORICA\nSaradnja u turizmu, ekonomiji, ekologiji...\nGradonačelnik Podgorice Ivan Vuković primio je novoimenovanu ambasadorku Austrije u Crnoj Gori Anu Janković. Sagovornici su izrazili uvjerenje da će saradnja glavnih gradova Beča i Podgorice u narednom periodu biti intenzivirana, jer postoji dosta prostora za njeno unaprjeđenje u mnogim oblastima koje su od obostranog interesa, posebno u turizmu, ekonomiji, urbanom planiranju i zaštiti životne sredine.\nVuković je, kako je saopšteno iz njegovog kabineta, ambasadorku Janković upoznao sa prioritetnim aktivnostima i budućim pravcima razvoja Podgorice naglašavajući da će saradnja sa glavnim gradom Austirje biti posebno važna za dostizanje razvojnih ciljeva koje je postavila nova gradska uprava.\n"Naglasio je da gradska uprava ima ambiciju da unaprijedi međunarodnu saradnju, jer je za dalji urbani razvoj Podgorice veoma značajna saradnja i razmjena iskustava sa razvijenim gradovima Evrope", navode iz PG Biroa.\nGradonačelnik je istakao da grad Beč na tom putu treba da bude jedan od pouzdanih partnera i uzora kako bi stečena iskustva i prakse gradska uprava mogla da koristi u daljem razvoju Podgorice, posebno u dijelu u planiranja prostora, primjene savremenih rješenja javnog prevoza, ali i pružanja stručne pomoći kada je u pitanju izrada strateških dokumenata razvoja Podgorice.\nAmbasadorka Janković je naglasila da se Podgorica razvija u duhu modernih evropskih gradova i da se nada izuzeto uspješnoj saradnji i razmjeni iskustava između glavnih gradova Austrije i Crne Gore u narednom periodu.\n"Ona je pozvala gradonačelnika Vukovića da bude gost na svečanosti koju ambasada Austrije organizuje 20. septembra u dvorcu Petrovića povodom preuzimanja predsjedavanja Austirje Evropskom unijom", saopšteno je iz PG Biroa.


Srbija Info Vesti / Dosije Gavrilović\n10. avgust 2001.\nDugogodišnji radnik DB-a Momir Gavrilović ubijen je u petak 3. avgusta u Novom Beogradu. U službi je bio više od 15 godina, a na lični zahtev, napustio je u septembru 1999. godine.\nMinistarstvo unutrašnjih poslova 7. avgusta dostavilo je Okružnom tužilaštvu u Beogradu krivičnu protiv nepoznatog ubice koji je 3. avgusta ubio Momira Gavrilovića.\nSamo nekoliko dana posle ubistva, "Blic" je objavio da je Gavrilović nekoliko sati pre nego što je ubijen, saradnicima jugoslovenskog predsednika preneo informacije i dostavio dokumente o sprezi pojedinih ljudi iz državnog vrha sa čelnicima organizovanog kriminala u Srbiji.\nRadi provere navoda iznetih u dnevnim novinama, eventualnog otkrivanja motiva za izvršenje tog krivičnog dela, rasvetljavanja i drugih okolnosti, Tužilaštvo u Beogradu je zahtevalo 9. avgusta od MUP-a Srbije prikupljanje potrebnih obaveštenja. "Slučaj Gavrilović", koji je uzburkao jugoslovensku javnost, bio je povod za javno obraćanje predsednika SRJ Vojislav Koštunica, koji je u svom govoru, 9. avgusta, rekao da je Momir Gavrilović na dan ubistva bio u njegovom kabinetu i da je razgovarao sa saradnicima.\nPredsednik je, kako je rekao, svoje saradnike oslobodio službene tajene, "ukoliko to oni budu smatrali celishodnim".\nSlučaj Gavrilović "uzdrmao Srbiju"\nBeograd, 14. avgusta 2001 - Ministar unutrašnjih poslova Srbije Dušan Mihajlović izjavio je danas da su događaji oko ubistva bivšeg visokog službenika Državne bezbednosti Momira Gavrilovića "prvorazredni skandal" koji je uzdrmao Srbiju i preti da ugrozi sve rezultate demokratskih promena od petog oktobra.\n- Plašim se da deo javnosti očekuje da Ministarsvo unutrašnjih poslova Republike Srbije učestvuje u rešavanju ovog skandala. MUP treba da pronađe ubicu Gavrilovića i na tome radi, ali ne može i neće da učestvuje u rešavanju političkih sporova koje su drugi započeli. Nevešti da razreše sopstvenu političku intrigu, neki učesnici u ovome žele da političke konsekvence slučaja podele sa policijom. Dok sam na mestu ministra unutrašnjih poslova, to se neće dogoditi - rekao je Mihajlović na konferenciji za novinare.\nMinistar Mihajlović je upozorio da je "poslednji trenutak da se uozbiljimo i da svako počne da radi svoj posao.\n- Ako se budemo bavili intrigama, tračevima, pravljenjima paralelnih centara moći, paralelnih državnih institucija, ako budemo davali i najmanji povod za sumnju da činimo nečasne radnje ili krivična dela, ako ne radimo svoj, već tuđi posao, praktično ćemo dozvoliti da Srbija ponovo postane leglo kriminala i mafijaška država. Kada se pređe ta tanka crta nema tog predsednika ili ministarstva koje može posle da nas vrati - rekao je ministar unutrašnjih poslova Srbije.\n- Srbiji je sada potrebna jasna politika i jedinstvo vlasti, a ne prepucavanje štabova dvojice glavnih ljudi u ovoj zemlji. U tim uslovima se ne može očekivati normalan rad MUP - a - rekao je Mihajlović, dodajući da se slaze i sa predsednikom Koštunicom, i sa premijerom Đinđićem da "slučaj mora da se istraži do kraja" .\nBorba protiv izuzetno jake mafije i korupcije, tvrdi Mihajlović, ne zavisi samo od policije, već od svih državnih struktura.\nDržavni vrh je do 5. oktobra prošle godine bio "patron organizovanog državnog kriminala", a od kada je Milošević u zatvoru, smatra ministar unutrašnjih poslova, mafija na razne načine pokušava da nađe novog kuma u novoj vlasti.\n- Ne vidim ni jedan razlog da policija saslušava novinare koji su objavljivali vesti vezane za ubistvo Gavrilovića. Nema elemenata za policijsku istragu u ovom segmentu - rekao je Mihajlović.\nKoštunica dostavio Tužilaštvu tražena obaveštenja\nBeograd, 13. avgust 2001. (Beta) - Predsednik SRJ Vojislav Koštunica dostavio je danas Okružnom tužilaštvu u Beogradu izjavu i službenu belešku svojih saradnika koji su 3. avgusta razgovarali sa bivšim visokim službenikom državne bezbednosti Momirom Gavrilovićem, saopšteno je iz kabineta predsednika SRJ.\n"Teško je, međutim, poverovati da se tajna Gavrilovićevog ubistva krije isključivo u sadržini njegovog razgovora sa saradnicima predsednika SRJ. Ako, ipak, jeste tako, onda je društvena i institucionalna kriza u našoj zemlji dosegla zaista neslućene razmere", navodi se u saopštenju Kabineta predsednika SRJ.\nU saopstenju se dodaje se da je jugoslovenski predsednik, "ostavljajući po strani procesne manjkavosti i nejasnoće sadržane u zahtevu Tužilaštva", izrazio spremnost da i on i njegovi saradnici učine sve što je u njihovoj moći da pomognu u rasvetljavanju zločina koji se dogodio "upravo u vreme kada se u Palati Federacije održavala sednica Predsedništva DOS-a".\nKabinet je saopštio i da je na zahtev Tužilaštva odgovoreno u "najkraćem mogućem roku", odnosno da je zahtev primljen u petak 10. avgusta u 16 sati, a da je odgovor dostavljen danas oko 11 sati.\nTužilaštvo: Stigao stenogram, nema dokumenata\nBeograd, 13. avgusta 2001. (Beta) - Okružno tužilaštvo u Beogradu primilo je u ponedeljak, 13. avgusta, od Kabineta predsednika SRJ stenogram sa razgovora koji su 3. avgusta vodili saradnici predsednika Vojislava Koštunice i bivši visoki službenik Državne bezbednosti Momir Gavrilović, koji je istog dana ubijen, rekli su agenciji Beta izvori u Palati pravde.\nIzvor u Palati pravde je rekao da u materijalu dostavljenom iz Koštunicinog abineta nema dokumenata o navodnoj vezi ljudi iz državnog vrha i organizovanog kriminala.\nPozivajući se na obraćanje predsednika Koštunice javnosti 9. avgusta i pisanje štampe, Tužilaštvo je 10. avgusta zatražilo od Kabineta predsednika SRJ da mu budu dostavljeni zapisnik sa sastanka, imena ljudi koji su razgovarali sa Gavrilovićem i dokumenta, koja je pokojni Gavrilović 3. avgusta uručio saradnicima predsednika SRJ.\n"Politika": Gavrilović dao informacije o sprezi policije i mafije\nBeograd, 10. avgusta 2001. (Beta) - Nekadašnji funkcioner državne bezbednosti Srbije Momir Gavrilović, koji je ubijen 3. avgusta u Beogradu, dostavio je saradnicima jugoslovenskog predsednika informacije o sprezi policije sa privatnim biznismenima u nekim nelegalnim poslovima, piše beogradski dnevnik "Politika" u broju od 10. avgusta 2001. godine.\nPozivajući se na izvore bliske porodici ubijenog Gavrilovića, list navodi da je on izneo podatke koji se odnose na "nelegalno poslovanje i malverzacije pojedinih firmi i preduzeća u poslednjih nekoliko godina do današnjih dana".\n"Pojedinci koji su na čelu tih firmi tesno su sarađivali sa krugovima iz pojedinih službi unutrašnjih poslova i izbegavajući zakonske propise i koristeći dobre veze sa vrhovima vlasti, sticali velike sume novca i druge privilegije i imovinu", piše "Politika" na naslovnoj strani.\nCitirajući svoje neimenovane izvore, list navodi da je "u ceo posao upletena veća grupa direktora firmi i privatnih biznismena sa grupama funkcionera iz službi unutrašnjih poslova i državnih službenika i funkcionera".\nŽivković: Zašto je Gavrilović otisao u Kabinet predsednika?\nBeograd, 11.avgust 2001. godine - Pouzdano znam da je Gavrilović bio u Kabinetu predsednika SRJ, verovatno kod šefa Kabineta. To su podaci službe koja prati ulazak i izlazak iz Palate Federacije. Zašto Gavrilović nije otišao u republički MUP, nego u Kabinet predsednika Koštunice ne znam. Logičnije bi bilo da je odmah otišao u Tužilaštvo, jer ako neko tvrdi da se neko bavi korupcijom i kriminalom, nije logično da ide u Kabinet predsednika države, ni u policiju, nego u Tužilaštvo, pa neka oni onda vide ima li tu elemenata za krivično gonjenje - rekao je za Danas Zoran Živković, savezni ministar unutrašnjih poslova.\nŽivković kaže da savezna policija, u ovom slučaju, nema nikakve ingerencije, da je Gavrilović pušten u zgradu po zahtevu šefa kabineta predsednika Jugoslavije i da ne zna sa kim se na tim sastancima video i razgovarao.\n- Ja tim sastancima nisam prisustvovao - rekao je Živković.


Povećava se neoporezivi iznos zarade\n1. januara 2021. - 10:11\nOd 1. januara 2021. povećava se neoporezivi iznos zarade i to sa 16.300 dinara na 18.300 dinara mesečno.\nNa ovaj način, trebalo bi da se obezbedi smanjenje fiskalnog opterećenja prihoda koje fizička lica ostvare po osnovu rada.\nIzmenama Zakona o porezu na dohodak građana takođe je predviđeno produženje važenja olakšica za zapošljavanje novih licca do kraja 2021. godine. Ove olakšice se odnose na pravo na povraćaj dela plaćenog poreza po osnovu zarade novozaposlenog lica od 65 do 75 odsto, u zavisnosti od broja novozaposlenih lica, sa 31. decembra 2020. godine na 31. decembar 2021. godine.\nPrethodni tekstVremeplov, 1.januar\nSledeći tekstPoskupljenja koja nas očekuju


Radojičić: Ada Ciganlija dobija fontanu, novu rampu i PLUTAJUĆI OBJEKAT NA VODI\nGradonačelnik Beograda prof. dr Zoran Radojičić obišao je danas Adu Ciganliju i tom prilikom najavio projekte koji bi u narednom periodu trebalo da poboljšaju ponudu, promene koncept i doprinesu boljem kvalitetu ponude najvećeg beogradskog izletišta.\n– Novi koncept trebalo bi da napravi promenu u smislu da Ada Ciganlija bude aktuelna tokom čitave godine, kao i da ponuda po pitanju sportske infrastrukture bude još brojnija i kvalitetnija. Takođe, želimo da ovo bude mesto porodičnog okupljanja i da sadržaji budu namenjeni svim uzrastima. To je način na koji ćemo promovisati zdrav život, ali i porodične vrednosti. U saradnji sa Ministarstvom turizma, trgovine i telekomunikacija, na konkursu za dodelu subvencija za razvoj turističkih potencijala dobijena su sredstva za realizaciju projekta izgradnje trim-staze sa tartan podlogom u blizini kružnog toka na Adi Ciganliji, a vrednost projekta je 15 miliona dinara – rekao je Radojičić.\nRampa se seli na drugu lokaciju\n– Rekonstruisana rampa imaće tri ulazne i dve izlazne trake, čime će protok saobraćaja biti značajno brži. Takođe će biti obavljena rekonstrukcija i sanacija igrališta za fudbal. Taj projekat je vredan 7,2 miliona dinara. Posebno mi je važno što se pravi dečje igralište prilagođeno deci sa posebnim potrebama, a taj projekat se radi u saradnji sa UNICEF-om – dodao je Radojičić.\nI ADA CIGANLIJA DOBIJA FONTANU Evo koliko će koštati i gde će se NALAZITI, ali to neće biti jedina velika PROMENA\nGradonačelnik je istakao da je u planu i rekonstrukcija kružnog toka kako bi se omogućio bolji protok vozila, kao i izgradnja fontane.\n– Konačno, planira se i izgradnja plutajućeg montažnog objekta na vodi – plutajućeg doka kao nove turističke atrakcije i jednog od prepoznatljivih simbola Ade Ciganlije, koji će služiti za odmor, relaksaciju i fotografisanje posetilaca – zaključio je Radojičić.\nRobert Đukić i Zoran Radojičić\nGradonačelnik je sa direktorom JP „Ada Ciganlija” Robertom Đukićem obišao veći deo kompleksa Ade Ciganlije i uverio se da nekoliko dana uoči završetka kupališne sezone na Beogradskom moru sve funkcioniše besprekorno.\n– Ada Ciganlija nije samo omiljeno beogradsko izletište već i jedan od najvećih rekreativno-sportskih centara i ekološka oaza našeg grada. Za nama je još jedna uspešna sezona, tokom koje je Adu posetilo oko 2,5 miliona posetilaca, a u najposećenijim danima ovde je boravilo oko 200.000 ljudi – rekao je Radojičić.\nGradonačelnik Radojičić poziva građane: Učestvujte na javnim raspravama\nBeograd dobija još jednu NOVU FONTANU, a evo gde će se tačno NALAZITI


Kurs bez promene, 118,16\nDinar je zadržao približno istu vrednost prema evru kao i prethodnog dana i zvanični srednji kurs iznosi 118,1610 dinara za evro, objavila je Narodna banka Srbije.\nDinar bez oscilacija, kurs 118,1771\nZvanični srednji kurs dinara danas iznosi 118,1771 dinar za evro, što je neznatna promena u odnosu na juče, objavila je Narodna banka Srbije.\nNBS intervenisala, ublažene oscilacije kursa\nDinar ima približno istu vrednost kao prethodnog dana i zvanični srednji kurs iznositi 118,1853 dinara za evro, objavila je Narodna banka Srbije.\nDinar blago ojačao\nDinar je ojačao 0,1 odsto prema evru u odnosu na petak i zvanični srednji kurs iznosi 118,1654 dinara za jedan evro, objavila je Narodna banka Srbije.\nDinar će vredeti prema evru približno isto kao prethodnog dana i zvanični srednji kurs iznosi 118,2327 dinara za evro, objavila je Narodna banka Srbije.\nKurs evra u ponedeljak bez promene\nDinar će u ponedeljak, 21. maja, biti na približno istom nivou prema evru kao i u petak i zvanični srednji kurs će iznositi 118,1465 dinara za evro, objavila je Narodna banka Srbije.\nDinar miruje i danas\nDinar je i danas zadržao približno istu vrednost prema evru i zvanični srednji kurs iznosi 118,1770 dinara za jedan evro, objavila je Narodna banka Srbije (NBS).\nDinar miruje, kurs bez promena\nDinar danas miruje prema evru i zvanični srednji kurs iznosit 118,2105 dinara za evro, objavila je Narodna banka Srbije.\nRusija ne želi da bude Amerikancima "na udici" - oslobađa se dolara\nRusija bi mogla da odustane od upotrebe dolara kako bi povećala ekonomski suverenitet, a te mere bi mogle da obeleže novi predsednički mandat Vladimira Putina. Iako Kremlj odavno razmišlja o...


Šokantni dokazi srušili zaveru PROTIV RUSIJE: Procurio tajni dokument holandskih obaveštajaca o padu MH17 - WebTribune\nHome/IZA OGLEDALA/Šokantni dokazi srušili zaveru PROTIV RUSIJE: Procurio tajni dokument holandskih obaveštajaca o padu MH17\n18. фебруара 2020.\tIZA OGLEDALA Ostavite komentar\nDo sada se smatralo da veliku odgovornost za obaranje aviona, u kome su stradali svi putnici i članovi posade, snosi Rusija, jer je letelica oborena iznad teritorije Ukrajine, koja je bila pod kontrolom pobunjenika kojima je podršku pružala Rusija.\nPrema tom dokumentu, do pada aviona MH17 „Malezija erlajnza“ došlo je u oblasti u kojoj raketni sistemi Buk (ruski) nisu bili raspoređeni u vreme tragedije.\nPrema dokumentu, koji je poslat holandskim tužiocima, avion MH17 bio je izvan dometa svih idenfikovanih i operativnih ukrajinskih i ruskih lokacija na kojima su bili raspoređeni sistemi 9K37M1 Buk M1, prenosi Tass.\nTokom ovog razgovora, Siks je pomenuo svedoke koji su videli ukrajinske borbene avione na dan nesreće. Trećim dokumentom otkriva se da su australijski stručnjaci, koji su radili na ovom slučaju, analizirali slike koje su redigovane.\nDo sada je istragu o obaranju malezijskog aviona vodila međunarodna komisija, na čijem čelu je bio tim iz Holandije.


ŠABAC POSTAO „OAZA RECIKLAŽE“\n10 meseci 2 nedelja pre\t#1522 od Zarko\nZarko je napravio novu temu: ŠABAC POSTAO „OAZA RECIKLAŽE“\nSvi posetioci Šabačkog letnjeg festivala mogli su da dožive jedinstveno reciklažno iskustvo koje je pripremila Apatinska pivara. Posetioci su mogli da se zabave i da saznaju više o važnosti recikliranja i očuvanja životne sredine učestvujući u “reciklažnom“ kuglanju i “reciklažnom“ triatlonu i pravljenju kule od limenki, a najspretniji su dobilizanimljive nagrade.\nDa ceo doživljaj bude potpun, oni koji su dolazili preko dana, mogli su da se sklone od sunca u hladprvog suncobrana napravljenog od reciklažnog materijala. Taj jedinstveni suncobran, postavljen na obali Save napravljen je od 800 plastičnih boca, visok je četiri metra i težak više od jedne tone.Idejni tvorac „reciklažnog“ suncobranaje profesor Fakulteta primenjenih umetnosti, Marko Lađušić koji, u saradnji sa Apatinskom pivarom, kroz stvaralaštvo u okviru projekta”Reciklirajte i Vi” spaja umetnost i reciklažu.\nPosetioci festivala u Šapcusu, između ostalog, mogli da saznaju da prosečna porodica u Srbiji godišnje baci oko 40 kilograma plastične ambalaže, da aluminijumske limenke mogu beskonačan broj puta da se recikliraju i da se korišćena limenka u roku od 60 dana vraća na police kao nova.\nKroz kampanju „Reciklirajte i vi“ koja se realizuje od 2008. godine, Apatinska pivara nastoji da podigne svest javnosti i edukuje građane ukazujući na korist koju od reciklaže, ali i da pokaže upotrebnu vrednost ambalaže.


15. april 2021. 14. april 2021. Branislav Bubanja\nFBI je sproveo neuobičajenu akciju hakovanja nekoliko stotina računara na kojima se nalazi instaliran Microsoft Exchange Server. Ipak nije sve kao što na prvi pogled izgleda. Ova akcije izvedena je targetirano – hakovani su samo računari koji su zaraženi Hafnium-om i to koristeći isti alat koji su upotrebljavali originalni hakeri – samo što je FBI to uradio da bi zaštitio računare a ne krao podatke sa njih.\nHafnium-om je širom sveta zaraženo desetine hiljada računara sa instaliranim Microsoft Exchange Server-om, koji otvara vrata do velikog broja backdoor-ova, omogućavajući hakerima da neopaženo pristupe zaraženim sistemima. FBI je iskoristio isti taj alat da kroz „zadnja vrata“ uđe u sisteme i obriše malware. Operacija je, uz odobrenje Ministarstva pravde i Suda u Teksasu, prema saopštenju FBI-a izvedena uspešno. Interesantno je da vlasnici Microsoft Exchange Servera najverovatnije nisu bili svesni da je FBI umešao prste i „ušao“ u njihove računare.\nOno što ostaje kao moralno pitanje nakon ove akcije je da li se sada desio presedan ili je u pitanju novi model delovanja FBI-ja? Da li će FBI dobiti ingerencije da i u budućnosti „upada“ u tuđe sisteme širom sveta? U ovom konkretnom slučaju, akcija je sprovedena zbog sporog delovanja organizacija – prvo je Microsoft sporo odreagovao sa patch-om, a posle su mnogi kupci Microsoft Exchange Server-a „zatajili“ kada je trebalo da instaliraju te zakrpe na svoje računare.\nSudski autorizovana akcija za uklanjanje malicioznih programa sa tuđih računara ukazuje na želju i posvećenost američke države da omete hakerske aktivnosti ne samo sudskim procesima protiv njih, već i upotrebom svih legalnih alata. Ali, dok će neki od kupaca Microsoft Exchange Server-a biti srećni što su dobili (neočekivanu) pomoć u održavanju bezbednosti svog sistema, drugi će možda biti ljuti i (ne)opravdano zabrinuti da li je FBI pored objavljenih stvari možda još nešto radio na njihovim sistemima…\nTagovi: FBI, Hafnium, Hakeri, malware, Microsoft, microsoft exchange server, Zaštita\n← GM najavljuje alternativu Google Mapama sa glasovnim komandama\nSony ažuriranje za PS5 uključuje poboljšanja HDR-a i podrške za 120 Hz →


Joksimović: Izjave iz Hrvatske podrivaju dobrosusedske odnose - Izazov\nJoksimović: Izjave iz Hrvatske podrivaju dobrosusedske odnose\nNovi magazin 29. avgusta 2017. 09:12\nMinistarka za evropske integracije Srbije Jadranka Joksimović ocenila je jutros da izjava pomoćnika hrvatskog ministra branilaa Stjepana Sušića da „svo zlo dolazi iz Srbije“ podriva dobrosusedske odnose i dodala da očekuju od Evropske unije da reaguje.\nPredsednik Komisije za nestala lica Veljko Odalović juče je napustio skup u Zagrebu o identifikaciji nestalih zato što, kako je kazao, nije mogao da sluša kako hrvatski predstavnik vređa Srbiju.\n„Ovakva retorika ne da ne bi trebalo, nego ne sme da se čuje, posebno ne prema zemlji koja je susedna i koja je u procesu evropskih integracija. Očekujem da Evropska unija ukaže da dobrosusedski odnosi na ovaj način nisu podržani nego se podrivaju“, kazala je Joksimovićeva za RTS.\nOna je dodala da „takva izjava ne sme da se čuje jer je to drzava članica Evropske unije, a jedan od uslova evropskih integracija jesu dobrosusedski odnosi“.\nPovodom jučerašnjeg hapšenja muškarca u Suvoj reci koji je izveden iz grupe raseljenih Srba koji su obišli svoje kuće i porušenu crkvu Svete Bogorodice u Mušutištu, ona je rekla da je to pokazatelj nespremnosti Prištine da obezbedi povratak Srba na Kosovo i Metohiju.\n„To je pokazatelj nespremnosti Prištine da sarađuje i obezbedi siguran povratak, egzistenciju i opstanak naših građana na Kosovu“, kazala je Jadranka Joksimović.\nOna je kazala da Evropska spoljna politička služba dva puta godišnje podnosi izveštaj o napretku u dijaloga i implementaciji Briselskog sporazuma i dodala da je „sada jasno na kome je odgovornost za zastoj dijaloga, a da to svakako nije Beograd“.\nPreševo bez vladajuće koalicije, opozicione partije najavljuju formiranje nove vlasti…\nUhapšen zbog krađe 4.000 evra iz torbe muškarca sa kojim je sedeo u kafiću u…\nU sistemu dualnog obrazovanja u Srbiji 4.500 učenika\nPreševo bez vladajuće koalicije, opozicione partije najavljuju…\nUhapšen zbog krađe 4.000 evra iz torbe muškarca sa kojim je sedeo u…


Brankica Janković: Na vreme početi učenje o poštovanju različitosti\nPoverenica za zaštitu ravnopravnosti Brankica Janković izjavila je da je od izuzetne važnosti da nove generacije na vreme počnu da uče kako se poštuju različitosti i gradi tolerantno društvo, saopšteno je danas.\nU saopštenju kabineta poverenice navodi se da je Brankica Janković na „implementacionom sastanku ljudske dimenzije OEBS“ u Varšavi, u okviru sesije „Tolerancija i nediskriminacija“, istakla uticaj obrazovnog sistema koji ima važnu ulogu u formiranju stavova dece i mladih.\nSenzibilizacija i priprema dece za izgradnju pravednog i tolerantnog društva u kome svi, bez obzira na različitosti, imaju pravo na dostojanstven život, jedan je od visoko pozicioniranih ciljeva poverenika za zaštitu ravnopravnosti, rekla je Brankica Janković.\nOna je predstavila aktivnosti koje institucija poverenika preduzima u cilju sprečavanja diskriminacije, unapredjenja ravnopravnosti, ali i edukacije dece i mladih, medju kojima su „Panel mladih – isterivači diskriminacije“, simulacija sudjenja u oblasti zabrane diskriminacije za studente i studentkinje pravnih fakulteta iz cele države, nagradni konkurs na temu medjugeneracijske solidarnosti za učenike i učenike svih škola u Srbiji.\nPoverenica Janković je takodje ukazala da institucija svojim aktivnostima obuhvata decu i mlade od predškolskog uzrasta do fakulteta, piše u saopštenju.


ABA - Od Zvezde zavisi? - Sportske.net\nABA - Od Zvezde zavisi?\nTekuća sezona u ABA ligi ulazi u najinteresantniju završnicu u istoriji postojanja a evo kako izgledaju mogući scenariji po pitanju plasmana na fajnal-for timova koji se trenutno nalaze u trci za isti.\nKlubovi u ABA ligi odigraće još po dva meča do kraja ligaškog dela sezone a rezultati koji su tokom vikenda postignuti u Regionalnom takmičenju potpuno su zakomplikovali ionako komplikovanu situaciju u Regionalnom košarkaškom šampionatu.\nAko krenemo od dela priče koji se tiče isključivo košarke susrećemo se sa velikom "zbrkom" koja trenutno vlada na tabeli Regionalnog takmičenja.\nZa sada možemo sa sigurnošću da tvrdimo samo to da će MZT i Solnok i naredne godine igrati ABA ligu jer je njihova pozicija zaštićena ugovorima koji su potpisani pred početak tekućeg šampionata, mada na sajtu ABA lige stoji da će poslednjeplasirani tim na tabeli izgubiti pravo na učešće u narednoj sezoni!\nŠto se tiče gornjeg dela tabele tu je nastala apsolutna pometnja sinoćnim porazom Crvene zvezde koja teoretski gledano može da ostane bez mesta na fajnal-foru ukoliko se rezultati u poslednja dva kola urote protiv kluba Vlade Vukoičića.\nIgokea - Lider ABA lige jedini je za sada obezbedio učešće na fajnal-foru ali još uvek postoji mogućnost da ostane bez prvog mesta na tabeli ukoliko ne zabeleži barem jedan trijumf u naredna dva kola. Ekipa iz Laktaša naredni meč igra na svom terenu protiv Krke koja je trenutno deseta na tabeli.\nUkoliko Aleksandrovčani savladaju ekipu iz Novog Mesta to će značiti da su kolo pre kraja obezbedili prvu poziciju na tabeli ali će od Evrolige zavisiti hoće li biti uslovljavanja u smislu neispunjavanja uslova za "B" licencu. Ukoliko dođe do takvog scenarija, Igokei prva pozicija u ligaškom delu sezone ne bi značila ništa jer bi plasman u Evroligu morala da izbori plasmanom u finala fajnal-fora.\nPredsednik ABA lige tvrdio je prethodnih dana da Igokei neće biti "oduziman" plasman u Evroligu ukoliko se nađe na prvoj poziciji na tabeli nakon 26. kola a da će taj klub morati da poradi na infrastrukturnim problemima te da će sve biti u redu. Kako se Evroliga pita poslednja moraćemo da čekamo na zvaničnu potvrdu a lider ABA lige treba da se usresredi na trijumf nad Krkom jer bi u slučaju dva poraza do kraja mogao da ostane bez prvog mesta.\n1. Igokea 24 18/6 1842:1704 42\n25. kolo Igokea - Krka (17.3. 20:15)\n26. kolo Cibona - Igokea (23.3. 20:00)\nCrvena zvezda Telekom - Trenutno drugoplasirana ekipa na tabeli ABA lige dodatno je zakomplikovala situaciju u Regionalnom takmičenju porazom od Širokog. Teoretski gledano tim Vlade Vukoičića može do prve pozicije u ligi ali može i da ostane bez mesta na fajnal-foru.\nZa potvrdu plasmana na fajnal-for Crvenoj zvezdi Telekom biće dovoljan bilo kakav trijumf nad Budućnošću u narednom kolu. Pitanje završetka šampionata na prvoj poziciji ne tiče se samo crveno-belih jer im, pored dva trijumfa u poslednja dva kola, za ostvarenje tog cilja trebaju i dva poraza Igokee.\nDa bi ostala bez plasmana na fajnal-for Zvezda bi morala da doživi dva ubedljiva poraza na poslednja dva meča a da Radnički, Budućnost i Partizan ostvare po dva trijumfa do kraja što se teoretski može dogoditi ali je teško verovati u tako nešto.\nŠto se tiče birokratije na relaciji EL - ABA liga, još ranije je rečeno da bi Zvezda sigurno igrala EL ukoliko osvoji prvu poziciju u ligaškom delu šampionata.\n2. Crvena zvezda Telekom 24 17/7 1943:1746 41\n25. kolo Crvena zvezda Telekom - Budućnost (16.3. 19:00)\n26. kolo Radnički - Crvena zvezda Telekom (23.3 20:00)\nBudućnost - Iako podgoričani u ovom trenutku zauzimaju treću poziciju na tabeli, pravila ABA lige kažu da bi upravo tim Dejana Radonjića "izvisio" za fajnal-for kada bi ligaški deo sezone bio gotov već sada jer u međusobnom skoru ima lošiji rezultat i od Radničkog, i od Partizana sa kojima deli učinak po broju pobeda i poraza.\nTa ekipa će imati najviše problema u borbi za plasman na završnicu takmičenja jer gostuje Zvezdi i dočekuje Olimpiju u poslednja dva kola a kako sada stoje stvari vrlo verovatno će joj za plasman na F4 trebati dve pobede.\nJedino bi Radnički i Partizan svojim neuspesima mogli malo da olakšaju posao Budućnosti ali je sasvim izvesno da Podgoričane čeka velika borba koju ozbiljjno shvataju o čemu svedoči i činjenica da će na revanš meč četvrtfinala Evrokupa putovati na dan utakmice i vraćati se odmah po završetku meča u Kubanu kako bi se tim što bolje pripremio za duel u "Pioniru".\n3. Budućnost 24 15/9 1722:1620 39\n26. kolo Budućnost - Olimpija (23.3. 20:00)\nRadnički Kragujevac - Kragujevčani su svoju sudbinu ispustili iz ruku porazom od Zadra ali treba istaći da je još uvek, donekle, drže u svojim rukama. Za siguran plasman na fajnal-for Radnički treba da dobije poslednja dva susreta ali je to mnogo lakše reći no učiniti na parketu.\nGostovanje Splitu biće teško bez obzira što se hrvatski tim nalazi u rezultatskoj krizi a šta tek reći za derbi poslednjeg kola ABA lige kada u halu "Jezero" stiže Crvena zvezda Telekom.\nUkoliko Radnički dobije samo jedan od ova dva meča, plasman na fajnal-for zavisiće mu od učinka Budućnosti i Partizana. Dobar uvod u srećan kraj za Kragujevčane bi bio poraz Budućnosti u Beogradu, u narednom kolu, uz uslov da "Đavoli" slave u Splitu.\nBez plasmana na fajnal-for Radnički će ostati ukoliko izgubi obe utakmice do kraja a Partizan i Budućnost dobiju barem po jednu.\n4. Radnički 24 15/9 1941/1840 39\n25. kolo Split - Radnički (14.3. 19:00)\n26. kolo Radnički - Crvena zvezda Telekom (23.3. 20:00)\nPartizan - Crno-beli se pogledom na tabelu nalaze u lošijoj poziciji u odnosu na Budućnost i Radnički ali se mora prizanti da tabela "vara". Partizan ima bolji međusobno skor u duelu sa Radničkim i Budućnošću pa bi eventualni isti skor na kraju sezone po pitanju pobeda i poraza značio da Beograđani imaju prednost u odnosu na druga dva tima.\nEkipa Duška Vujoševića je sebi napravila probleme porazom od Olimpije ali su trijumfi nad Cedevitom i Igokeom crno-belima otvorili vrata fajnal-fora.\nGostovanje MZT-u u Skoplju moglo bi da bude odlučujuće jer bi trijumf u pretposlednjem kolu značio da Partizan sa Solnokom na svom terenu rešava pitanje plasmana na fajnal-for. Dva trijumfa crno-belima garantuju plasman na F4 ali do završnog turnira mogu i sa jednom pobedom ukoliko Budućnost i Radnički izgube makar jedan od predstojeća dva meča.\n5. Partizan 24 15/9 1758:1697 39\n25. kolo MZT Skoplje - Partizan (16.3. 19:00)\n26. kolo Partizan - Solnok (23.3. 20:00)\nOvom podužom analizom pokušali smo da vam predstavimo pozicije pet klubova koji će se u poslednja dva kola ligaškog dela ABA lige tražiti plasman na fajnal-for a samim tim i mesto u Evroligi a na terenu će se videti koji će se od ponuđenih scenarija ostvariti.\nOdluka o tome gde će biti održan F4 još uvek nije doneta, trebalo bi da ime domaćina bude poznato do kraja tekuće nedelje a treba istaći i to da bi na kraju i Evroliga mogla da umeša prste, kao što je to imala prilike da čini, pa da po završetku šampionata i ona da neka svoja "ograničenja" iako iz ABA lige tvrde da se igra po "njihovim pravilima".


Na planinarskim turama upoznate Crnu Goru, ali i naučite kako da čuvate prirodu - Damira Kalač: Skitanja umom i drumom\nKada vas neko prvi put opomene i kaže vam da za sobom, dok boravite u prirodi, ne ostavljate čak ni organski otpad, jer “u prirodi nije lijepo vidjeti na primjer koru od banane”, “niti divlje životinje treba da navikavamo na netipičnu hranu”, možda ćete se nasmijati.\n“Taj koncept je privukao veliki broj građana i pruža im mogućnost da posjete najljepše predjele Crne Gore, ali i da nauče mnogo dobrih stvari o prirodi. Osim toga, indirektan uticaj imamo na sve one koji prate naše aktivnosti preko interneta jer ako već ne mogu da nam se pridruže, kroz naše fotografije mogu da vide kakvo prirodno bogatstvo imamo”, objašnjava Šarčević.\nU toj organizaciji se, na svim turama, pridržavaju etike ponašanju u prirodi – “Leave No Trace” programa, koji promoviše vještine i etiku za održivu upotrebu divljih i prirodnih područja.\n“Za one koji nemaju, obezbijedimo i kesice za smeće, koje valjaju i za otpad na koji naiđemo prilikom šetnje”.\nTekst je u originalu objavljen na stranici Ekološkog pokreta Ozon\nPosted in Dobri primjeri, EKO čas, Hodaj sa mnom\nTagged #hodajsamnom, Montenegro Phototrekking, Planinarenje, trekking\nPrevious Post: Zajedno za zajednicu: Uređeni parkovi, košarkaški i teren za fudbal\nNext Post: Živka


Japan za Srbiju u EU - Politika - Dnevni list Danas\nPočetna » Politika » Japan za Srbiju u EU\n2Piše: FoNet 29. septembra 2016. 16.43\nSagovornici su ocenili da proces evropskih integracija i reformi čine jedan sinergijski proces, koji omogućava da se ostvari napredak u svim oblastima društva.\nTakahara je istakao da Japan podržava evropski put Srbije, jer on stvara uređeno poslovno okruženje i daje sigurnost investitorima, što otvara prostor za razvoj i unapređenje ekonomske saradnje, ne samo sa državama članicama EU.\nJoksimović je zahvalila na višegodišnjoj donatorskoj i razvojnoj pomoći koju Japan kontinuirano pruža Srbiji.\nOna je istakla, Vlada Japana jedan je od najaktivnijih, razvojnih partnera u Srbiji koji godinama pruža veliku humanitarnu, razvojnu i tehničku pomoć.\nJoksimović je naglasila značaj donatorske pomoći za rešavanja problema migrantske krize, ali i donacije kojima Japan pomaže razvoj lokalnih samuprava u Srbiji.\nOna je posebno istakla da građani Srbije neće zaboraviti brzo reagovanje Vlade Japana, kada je Srbija 2014. godine pogođena poplavama.\nU fokusu razgovora bile su i pripreme za predstojeću posetu predsednika Japanske agencije za međunarodnu saradnju JICA, koja će predstavljati značajan korak u daljem razvoju bilateralne ekonomske saradnje.\n30. septembra 2016. u 07.48\nOpšte je poznata stvar da je upravo Japan oduvek imao odlučujuću reč o tome ko treba da bude u članstvu Evropske Unije i nakon ove izjave Đuići Takahare jasno je da je upravo Japan bio taj koji je preduzeo celi niz mera i pritisaka protiv Hrvatskih nastojanja da spreči atlantske integracije naše zemlje!\n30. septembra 2016. u 10.47\nA kodeks oblacenja suknja preko kolena , a ne iznad kad ste predstavnik jedne drzave…!!!!


U Vranju izložba fotografija NATO agresije - JUGPRESS\nU Vranju izložba fotografija NATO agresije\nPostavio: Jugpress 31 Maja, 2016\nU centru Vranja, kod zgrade pošte, otvorena je izložba fotografija NATO agresije.\nFotografije žrtava i uništenih objekata tokom bombardovanja 1999. podsećaju na tragediju koja je, krajem maja i početkom juna te godine, zadesila Vranje.\nNa taj način Udruženje uranijumskih žrtava “Pljačkovica 99” podseća na posledice gađanja osiromašenim uranijumom.\n“Cilj je da ne dozvolimo da se zaboravi najtužniji događaj ovog grada kada su na brdo Pljačkovica iznad Vranja, bacilli bombe sa osiromašenim uranijumom. Tada je gađan televizijski repetitor, koji je iz nekoliko pokušajamu toku istog dana na kraju srušen. Pored Vranja, tokom agresije ovim bombama gađani su Borovac i Bogdanovac u opštini Bujanovac i Reljan kod Preševa. Ukupno je ispaljeno 5.000 metaka ”, kaže za JUGpress predsednik udruženja Gradimir Jovanović.\nPošto je na ovom području povećan broj obolelih od malignih oboljenja mnogi to dovode u vezu sa posledicama gađanja osiromašenim uranijumom.\nZbog toga Udruženje svojim aktivnostima stalno podseća da se žrtve NATO agresije ne smeju zaboraviti, niti zanemariti posledice koje se manifestuju na zdravlje ljudi, zaključuje Jovanović.


Heroji: Šćepović i Ljajić spasili život mladom fudbaleru - Domaći fudbal, Fudbal, Top News\nHeroji: Šćepović i Ljajić spasili život mladom fudbaleru\nPodrazumevani veb mesta 25.08.2013., 08:50\nNa prijateljskoj utakmici pionira Partizana i Futsal kluba Kolubare iz Lazarevca igrač gostujućeg tima Filipa Bliznakovića izgubio je svest neposredno po izlasku iz igre, a zahvaljujući brzoj intervenciji trenera crno-belih Slađana Šćepovića sprečeno je gušenje!\nPosle tridesetak minuta stiglo je vozilo hitne pomoći, koje je prevezlo dečaka u dečiju bolnicu u Tiršovoj ulici. Tokom ukazivanja pomoći iz publike je u pomoć dotrčao i Rasim Ljajić, ministar za rad i socijalna pitanja, koji je gledao nastup svog sina u dresu Partizana.\nPre dve godine veterani Partizana su gostovali u Lazarevcu i odigrali humanitarnu utakmicu sa koje je skupljen novac za operaciju Bliznakovića koji je u međuvremenu dobio saglasnost lekara da može da se vrati fudbalu.\nOvo je poslednje upozorenje za nadležne da je neophodna medicinska služba i za vreme utakmica svih mečeva mlađih selekcija.\nPrethodna vest Slaviša Stojanović, trener Crvene zvezde\nSledeća vest Počinje italijansko prvenstvo\nSlaviša Stojanović, trener Crvene zvezde\nPočinje italijansko prvenstvo


Poslednji put bilo je to kada su joj zamerili navijači Partizana zbog prodaje navijačke majice, a sada...\nSada su to učinile žene kojima se nije dopao stav Milice Dabović o nastupu istih na društvenim mrežama.\nObjava Milice Dabović\nNa socijalnim mrežama postaoju popularni filteri za preradu ili ulepšavanje slika, a Dabovićeva je osetila potrebu da prokomentariše kako je postojanje, a i korišćenje, ishtih - nepotrebno.\n- I ja mogu da skinem aplikaciju i budem savršena žena, ali zašto? Lepota je unutra, ne spolja i ja volim svoje godine i svoje bore, volim sebe baš ovakvu kakva jesam, napisala je bivša košarkašica.\nSa druge strane, delu javnosti se dopao stav Milice Dabović o pomenutoj temi.\nRadonjić pred CSKA: Nismo uradili SVE ŠTO SMO PLANIRALI, treba da vidimo kako da im odgovorimo\nKošarkaši Crvene zvezde nemaju vremena za slavlje nakon važne pobede protiv Žalgirisa, pošto ih več sutra oočekuje gostovanje jednom od najvećih favorita za osvajanje Evrolige, moskovskim CSKA.


"Zoned blok" doo | Kupi nekretninu direktno od investitora na 4zida Novogradnja\nOsnovna delatnost društva su investicije i izgradnja stambeno-poslovnih objekata uz prateću administrativno-tehničku dokumentaciju. Od samog osnivanja društvo se razvija kroz poslovanje u oblasti izgradnje stambeno-poslovnih objekata.\nVisok nivo operativne stručnosti, zajedno sa rukovodstvom društva omogućili su izgradnju u skladu sa standardima i zahtevima tržišta. Vodeći se vrhunskim kvalitetom, poštovanjem standarda i rokova izvođenja radova, društvo je steklo poverenje klijenata i izgradilo imidž pouzdanog i sigurnog partnera.\nSve zgrade "Zoned blok" doo : 1 u prodaji od 1 prikazanih


Naučnici: Bog je stvorio čovekove šake\nNaučni rad pod nazivom „Biomehaničke karakteristike koordinacije šaka u svakodnevnim aktivnostima“ napisala su četiri istraživača, od kojih tri iz Huazong univerziteta u Kini i jedan sa Politehničkog instituta Vorčester u Masačusetsu.\nTekst je objavljen u stručnom časopisu Plos One, prenose mediji.\nMeđutim, mnogi članovi naučne zajednice sada zahtevaju povlačenje rada zbog nekoliko stvari koje se odnose na „pseudonaučnu teoriju o inteligentnom dizajnu“ i mogućnost postojanja „Tvorca“.\nU prvoj rečenici rada stoji da je povezanost između mišića i pokreta ruke proizvod „Tvorčevog dobrog osmišljavanja“.\nKasnije piše da je koordinacija šaka „ukazuje na misteriju Tvorčevih kreacija“.\nSada zbog toga mnogi naučnici, pa čak i istraživači koji su urednici naučnih publikacija, traže povlačenje rada. Neki čak pozivaju na bojkot Plos One časopisa zbog propusta uredništva.\nAutori priznaju da su pogrešili, ali tvrde da je reč o lošem prevodu reči „Tvorac“, a ne o njihovoj veri u kreacionizam. Takođe, oni kažu da će „preduzeti neophodne korake“ kako bi ispravili sporne delove rada.


Beko DF7412GAW mašina za sušenje veša cena, cene Srbija, prodaja Beograd Novi Sad Niš\nBeko DF7412GAW mašina za sušenje veša cene\nTrenutno nemamo slike za Beko DF7412GAW\nEPonuda nije internet prodavnica već Vam omogućava da brzo i lako nađete Beko DF7412GAW mašina za sušenje veša po najjeftinijoj ceni. Naš cilj je da kupci budu što bolje informisani o ponudi Beko mašina za sušenje veša DF7412GAW na tržištu Srbije. Vrlo lako nalazite željeni proizvod za kategoriju Mašine za sušenje veša cene, ne morate da lutate od sajta do sajta za Beko Mašine za sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko DF7412GAW mašina za sušenje veša sa PRODAVCEM. EPonuda ne može da garantuje potpunu tačnost specifikacije i slika za Beko DF7412GAW mašina za sušenje veša. Pre kupovine, podatke za Beko mašina za sušenje veša DF7412GAW proverite na sajtu PROIZVOĐAČA.


Milovan Kocić – „Poslovni čovek godine“ - juGmedia\nNIŠ – Vlasnik i direktor Prehrambene industrije „Jumis“ Milovan Kosić dobio je juče od Kluba privrednih novinara priznanje “Poslovni čovek godine“.\nZa kompaniju godine Klub privrednih novinara proglasio je kompaniju „Tigar Tajers“.\nTradicionalna priznanja privrednicima i kompanijama koje su svojim radom obeležile prošlu godinu uručena su na svečanosti u Privrednoj komori Srbije, a po prvi put su dva najznačajnija priznanja stigla na jug Srbije.\nVlasnik „Jumisa“ Milovan Kocić izjavio je, primajući značajno priznanje, da ono predstavlja izuzetan podstrek za sve privrednike na jugu Srbije da postižu još zapaženije rezultate.\nKocić je istakao da privrednici sa izuzetno devastiranog i siromašnog juga Srbije imaju snagu i želju da razvijaju biznis, ali da očekuju mnogo aktivniji odnos nosioca vlasti prema domaćoj privredi.\n„Očekujemo od države da domaćim kompanijama pokloni mnogo više pažnje i da značajnija sredstva usmeri u oživljavanje domaće privrede“, kazao je Kocić.\nOn je istakao da se u narednom periodu mora bitno da promeni odnos Privredne komore Srbije i regionalnih privrednih komora prema privredi.\n„Komora sada brine samo o sebi, a ne tome da obezbedi bolje uslove za rad privrede. Komora pod hitno mora da postane Sindikat poslodavaca i član Socio-ekonomskog saveta u Vladi Srbije“, naglasio je Kocić.\nPrema Kocićevim rečima, osnovni zajednički zadatak državnih organa, komore i privrednika je obezbeđivanje tržišta za domaća preduzeća.\n„Prisustvo nelojalne konkurencije stranih kompanija ostavilo je malo prostora za proizvode domaćih kompanija. Naš zajednički zadatak je da se izborimo za šansu da domaći proizvođači proizvode plasiraju kako na inostrano, tako i na domaće tržište“, rekao je Kocić.\nOn je istakao da je zajednički nastup naših kompanija na inostrano tržište kroz sajmove i izložbe jedan od osnovnih elemenata uspeha, a uspehu tog zajedničkog nastupa značajno mogu da doprinesu Privredna komora Srbije i agencija SIEPA.\nKocić je naglasio da je prošla godina bila za kompaniju „Jumis“ najuspešnija od osnivanja i to zahvaljujući maksimalnom angažovanju svih zaposlenih. On je naveo podatak da je „Jumis“ prošle godine ostvario prihod od 1,2 milijarde dinara.\nIzabran novi gradski odbor DS-a\nVRANJE - Psihijatar Slobodan Stamenković izabran je za predsednika gradskog odbora DS u Vranju. Na izborima održanim u nedelju u prostorijama stranke…\nNakon izjave gradonačelnika Leskovca Gorana Cvetanovića da su fudbaleri najgori sportisti u Leskovcu, izrečena pred gradskim većem i širom…


Šta smo naučili o crowdfunding-u u 2020?\nCrowdfunding je industrija koja raste i razvija se, a samim tim trpi i određene promene. U jednoj kriznoj, ali dinamičnoj godini kakva je bila 2020. desilo se mnogo toga. Pošto smo cele godine pažljivo pratili sve što se dešavalo, u ovom blog postu ćemo sumirati 2020. kroz stvari koje smo naučili u njoj. \nCrowdfunding je biznis \nMnoge je iznenadila vest o spajanju dve dominantne equity crowdfunding platforme u Evropi – Seedrs i Crowdcube. Mnogi su se zaprepastili kada je Seeders par dana po objavljivanju vesti o ovoj fuziji objavio finansijski izveštaj i prijavio gubitak. Ipak, ove dve platforme koje dele tržište zajedničkim nastupom sigurno mogu da postignu mnogo bolje rezultate, a neke ocene već govore o mogućem „napadu” na tržište SAD.\nMotiv platformi sa jedne strane jeste pružanje mogućnosti različitim inovativnim i perspektivnim kompanijama da se razviju i finansiraju svoj rad, ali je njihov motiv takođe i zarada. Ne treba zaboraviti da su platforme komercijalne kompanije i da će njihove odluke zavisiti i od profita koji ostvaruju. \nPlatforme žele društvenu ulogu\nCrowdfunding platforme su u 2020. godini pokazale da žele da imaju aktivnu ulogu u društvu i doprinesu inicijativama koje poboljšavaju status različitih društvenih grupa. Bilo da su u pitanju podrška pokretu za rasnu jednakost, olakšice za mala i srednja preduzeća pogođena ekonomskom krizom ili nove opcije koje služe kao podrška različitim inicijativama, crowdfunding platforme žele da daju svoj doprinos.\nCrowdfunding platforme zavise od zajednice, autora i njihovog doprinosa. Ovakvim delovanjem platforme žele da pokažu svojoj zajednici da im je stalo do različitih stvari i da vrednosti o kojima govore poštuju i u praksi. \nSve može da se crowdfund-uje\nDobro, ne baš sve, nešto nije dozvoljeno. Poslednja oblast koja je premašila iznos od 200 miliona američkih dolara je izdavaštvo, koje beleži rekordni rast u visini prikupljenih sredstava. Takođe, crowdfunding u oblasti nekretnina raste i igra sve važniju ulogu. Filmska industrija ušla je u equity crowdfunding kampanje, a lokalne samouprave se sve češće uključuju u crowdfunding inicijative.\nIzvesno je da će crowdfunding imati sve širu primenu i da će uplivati u sve oblasti naših života.\nNove tehnologije se razvijaju\nSvi su već čuli za tokene, kriptovalute, kao i crowdfunding zasnovan na emitovanju kriptovaluta odnosno inicijalnu ponudu tokena. U 2020. smo naučili da se ova tehnologija razvija intenzivno i donosi revoluciju. Nove vrste crowdfunding-a zasnovane na kriptovalutama su sve češće i to možemo da očekujemo u budućnosti. \nPravila i zaštita\nTendencija zakonskog uređenja oblasti crowdfunding-a je sve jača. Osim Evropske unije koja je donela nova pravila igre i Srbija će usvojiti novi set pravila za jednu vrstu crowdfunding-a. Razlozi za ovakvo ponašanje država ili zajednice država su višestruki. Sa jedne strane, na ovaj način će ceo proces određenih vrsta crowdfunding-a biti definisan precizno i svi učesnici u procesu će morati da se drže istih pravila. To investitorima i backer-ima uliva poverenje u ceo proces i pruža im određeni nivo zaštite. Sa druge strane, ovakvo uređenje oblasti širi mogućnosti za crowdfunding, barem u Evropskoj uniji, gde uskoro neće biti ograničenja u vidu prepreka za investiranje u različitim državama.\nNa kraju ove godine najvažnija lekcija je da se crowdfunding razvija i lako prilagođava novonastaloj situaciji. To je njegova ključna prednost kao alternativnog finansijskog mehanizma, uz široku dostupnost i mogućnost lansiranja kampanje. Pandemija koronavirusa nije nanela štetu crowdfunding-u kao nekim drugim industrijama, stoga možemo zaključiti da je ovaj finansijski mehanizam i prilično otporan na globalne potrese. Narednu 2021. godinu dočekujemo optimistično, jer za crowdfunding industriju ona tako izgleda.


Novi Sad kao grad gost na Sajmu knjiga – Bookvar\nManifestacija „Majski dani knjige“\nNovi Sad kao grad gost na Sajmu knjiga\nGradonačelnik Novog Sada Miloš Vučević prisustvovao je predstavljanju Novog Sada kao prvog grada gosta Međunarodnog beogradskog sajma knjiga, i to u okviru dela programa koji se odnosi na projekat “Novi Sad 2021-Evropska prestonica kulture”.\nTom prilikom gradonačelnik je naglasio da je titula “grad – gost” zasluženo pripala Novom Sadu, ne samo zato što je postao Evropska prestonica kulture za 2021. godinu, već prvenstveno zbog višegodišnjeg rada i ulaganja u razvijanje oblasti kulture.\nZbog toga smo prošle godine i pobedili u Briselu. Novi Sad danas, za razliku od nekih ranijih vremena, realizacijom Strategije kulturnog razvoja Grada, omogućava svim zainteresovanima da aktivno učestvuju u kreiranju koncepta delovanja u kulturi, a resorna gradska uprava ne samo da za to obezbeđuje uslove, već i animira kulturne radnike da se aktivno uključe u donošenje važnih odluka. Jedan od naših najaktuelnijih projekata ”Youth creative polis” možemo da posmatramo kao paradigmu našeg odnosa prema kulturi kao činiocu razvoja čitave društvene zajednice. Sveobuhvatan društveni dijalog o tome trajao je tri meseca, i sada znamo šta ćemo učiniti sa napuštenom fabrikom ”Petar Drapšin”, kompleksom koji je u Novom Sadu poznat kao „kineska četvrt”, a koji je ujedno jedan od najznačajnijih infrastrukturnih projekata u pripremi grada za Omladinsku prestonicu Evrope 2019, ali i Evropsku prestonicu kulture 2021. godine. Istovremeno, radimo na revitalizaciji podgrađa Petrovaradinske tvrđave, već uveliko obnavljamo fasade, gradimo Muzičko baletsku školu sa koncertnom dvoranom i sprovodimo mnoge druge važne projekte. Republička vlada i sadašnji predsednik Srbije Aleksandar Vučić su nam prvi pružili pomoć kako bi se što bolje pripremili za realizaciju velikih evropskih projekata”, rekao je gradonačelnik Vučević i dodao da će Novi Sad iskoristiti pažnju svetske javnosti, i sve šanse koje su mu pružene, a da će u tome svoj kreativni doprinos dati svi dobronamerni ljudi.\nPrisutnima na štandu Grada Novog Sada takođe su se obratili gradonačelnik Begrada Siniša Mali i direktor Fondacije ”Novi Sad 2021-Evropska prestonica kulture” Nemanja Milenković koji je prisutne detaljnije upoznao sa tim projektom.\nInače, kao grad gost Međunarodnog beogradskog sajma knjiga, Novi Sad predstavlja svoje odabrane izdavače, među kojima su i predstavnici nacionalnih zajednica, važna izdanja monografskog tipa, svoje enciklopedije, aktivnosti Gradske biblioteke, Matice srpske, Kulturnog centra i drugih, ali i novosadske književne festivale i projekat ”Bookmark”, književno-turistički vodič kroz Novi Sad.


Levica Srbije: Tražimo odgovore o privatizaciji Luke | Autonomija\nLevica Srbije: Tražimo odgovore o privatizaciji Luke\nDa li neko dešavanjima u izbornoj kampanji pokušava da prikrije ono što se dešava u Luci Novi Sad?\nLevica Srbije (LS) zahtevala je danas od Ministarstva privrede, gradske vlasti i rukovodstva Luke Novi Sad, da odmah upoznaju javnost sa detaljima vezanim za najnoviji pokušaj privatizacije te Luke.\n„Nedopustivo je da privatizacija jedine državne luke prolazi u senci izborne kampanje i pod nerazjašnjenim okolnostima, kao i bez objašnjenja zbog čega preduzeće koje dobro posluje ulazi u proces privatizacije“, rekao je kandidat LS za gradonačelnika Novog Sada Dragan Maksimović na konferenciji za novinare.\nMaksimović je zapitao da li neko dešavanjima u izbornoj kampanji pokušava da prikrije ono što se dešava u Luci Novi Sad?\n„Veoma je indikativno to što direktor Luke i dalje ne govori o ovom slučaju i nema komentar“, kazao je on i dodao da osim toga ima još pitanja, među kojima i da li je uopšte rukovodstvo Luke Novi Sad za ovu privatizaciju ili nije.\nOn je zapitao i da li su radnici ovog preduzeća upoznati sa slučajem i da li ih je neko pitao podržavaju li privatizaciju, jer su prema informacijama koje ima LS „radnici zbunjeni dešavanjima“.\n„Pošto je gradonačelnik Novog Sada Miloš Vučević rekao da se u dobroj meri slaže sa odlukom o privatizaciji, moramo da čujemo koja je to manja mera u kojoj se ne slaže i zbog čega. Zahtevamo da se gradonačelnik izjasni i jasno kaže šta misli o ovome“, kazao je Maksimović.\nDodao je da Levica Srbije stoji uz radnike.\nKandidatkinja LS za odbornicu u Skupštini Novog Sada Jovana Mušicki, podsetila je da Luka Novi Sad uspešno posluje još od svog osnivanja, da je to bio slučaj čak i pod sankcijama.\n„U ovom trenutku 40 odsto ukupnog izvoza žitarica odvija se preko Luke Novi Sad. Prema informacijama koje imamo, ovo preduzeće posluje bolje od svih drugih luka na teritoriji Srbije zajedno, a koje su sve privatne“, kazala je ona.


NovaEnergija.net » RNIDS: Srbija po korišćenju interneta zaostaje za EU RNIDS: Srbija po korišćenju interneta zaostaje za EU – NovaEnergija.net\nPrema podacima Republičkog zavoda za statistiku, u 2013. godini u Srbiji je 55,8 odsto domaćinstava posedovalo je internet priključak, što je slabiji rezultat u poređenju sa prosekom EU, koji je u 2013. godini iznosio 68 odsto, a među korisnicima globalne mreže u našoj zemlji najbrojniji su oni sa srednjim obrazovanjem – 62,7 odsto, naveli su iz oblasti internet komunikacija.\n“Građani Srbije su većinom digitalno pismeni, ali smo u odnosu na zemlje Evrope daleko ispod proseka. Region je tu negde kada se posmatraju procenti”, rekao je predsednik Upravnog odbora Registra nacionalnog internet domena Srbije” (RNIDS) Dušan Stojićević.\n“Jasno je da je problem dublji od same digitalne pismenosti. Digitalna pismenost je samo deo pismenosti koja manjka u Srbiji”, ocenio je Stojičević, na sinoćnom skupu “Internet pristup u Srbiji: Problemi, izazovi, rešenja”.\nNa konferenciji je navaden podatak da postoji veliki jaz u pogledu posedovanja internet priključaka kada se pogleda struktura domaćinstava prema visini mesečnog prihoda. Među korisnicima Interneta u Srbiji, 25,3 odsto ima visoko i više obrazovanje, 62,7 odsto ima srednje obrazovanje, dok 12 odsto ima niže od srednjeg obrazovanja. U 2013. godini, 76,6 odsto zaposlenih je koristilo internet, naspram 49,1 odsto nezaposlenih i 20,5 odsto ostalih, među koje spadaju i penzioneri, navedeno je u saopštenju RNIDS.\nRNIDS: Srbija po korišćenju interneta zaostaje za EU was last modified: October 8th, 2015 by Žikica Milošević


Rekorder: Prvi pas na vrhu Everesta – Nadlanu.com\nRekorder: Prvi pas na vrhu Everesta\nObjavljeno 13. nov 2013. / 14:44:26\nBivša profesionalna igračica golfa Džoana Lefson izjavila je za AFP da je pronašla jedanaestomesečnog psića ostavljenog u kontejneru prošlog septembra, u planinskom indijskom gradu Leh, i odlučila ne samo da ga zadrži već i da ga povede sa sobom do planinarskog kampa na visini od 5.364 metra.\nAlpinistkinja i pas krenuli su u ekspediciju iz himalajskog grada Lukla, 14. oktobra, s ciljem da skrenu pažnju javnosti na problem pasa lutalica i promovišu usvajanje kućnih ljubimaca.\nSvoj uspon za rekord završili su 13 dana kasnije, opisujući ga na Fejsbuku kao "veliki skok za pseći rod".\n"Veoma sam ponosna na Rupija. Mislila sam da ću povremeno morati da ga nosim na rukama, ali on je taj koji me je vodio i podsticao", kazala je Lefson.\n"Rupi se bez većih problema prilagodio promeni pritiska. Uživao je u snegu, jeo ga je, valjao se u njemu, a da sam ga pustila verovatno bi i spavao u njemu", navela je Lefson.\nFotografije koje je postavila na Fejsbuku prikazuju Rupija kako uživa u pejzažu i zvucima Nepala, mazeći se sa bradatim hindu sveštenicima u Katmanduu i igrajući se sa decom u himalajskom gradu Namče.\n"Nadam se da će njegov podvig podstaći ljude da budu bolji prema životinjama, posebno onim napuštenim. Moramo da shvatimo da je svaki život važan", istakla je bivša golferka koja se u medjuvremenu vratila zajedno sa Rupijem u rodnu Južnu Afriku.\nLefson planira da iduće godine objavi knjigu posvećenu bivšem psu Oskaru s kojim je proputovala ceo svet.


Crvendakić: Srećna sam što smo uzele kartu za EP - SPORTSKI ŽURNAL\n16 novembar, 2020 0\nSrećna sam što smo uspele da uzmemo kartu za Eurobasket pre poslednjeg kvalifikacionog prozora, izjavila je košarkašica Srbije Aleksandra Crvendakić\n"Presrećna sam što smo uspele da uzmemo kartu za Eurobasket, jer je naš cilj bio da u Istanbulu odigramo najbolje što možemo i da prođemo na EP i pre poslednjeg kvalifikacionog prozora", rekla je Crvendakić Tanjugu.\n"Obe utakmice nisu bile lake, ali protiv Turske je bilo teže. Znali smo da su odlična ekipa, da igraju slobodnije na svom terenu. Znamo i kako je prošla utakmica u Beogradu kada smo dobile na jednu loptu. Bile smo mentalno jače i da presudila naša vera. Kada smo gubile u prvom produžetku, verovale smo u pobedu. Verovale smo u naš dugogodišnji rad, držale smo odbranu i smatram da je odlučilo".\nZbog korona virusa novembarski "prozor" odigran je u balonu, a košarkašica francuskog Asvela ističe da to nije poremetilo atmosferu u timu.\n"Čudno je igrati u novonastalim okolnostima u tom balonu. Ne znam da li ćemo uopšte moći da se naviknemo na igru bez publike i na konstantna testiranja. Ovog puta sam bila srećna što ću biti sa svojom ekipom, jer svi mi u klubovima prolazimo kroz teške periode neigranja i neizvesnosti oko toga šta će biti. Provele smo kvalitetno vreme zajedno i nije nam teško palo, s obzirom na to da smo uželele jedna druge. Uvek napravimo takvu atmosferu da nam budem lepo".\n"Uvek mi je bilo teško da pričam o sebi i svojim partijama. Ne volim o tome da govorim, ovo je timski sport i bitno je da na kraj za ekipu piše dobar rezultat. Srećna sam što imam veću ulogu u ekipi i što mogu da pomognem saigračicama da dođemo do cilja", kaže krilni centar našeg tima.\nAmerikanka Ivon Anderson u ovim kvalifikacijama debitovala je za srpski tim i ostavila pozitivan utisak.\n"Mi koje smo duže u reprezentaciji, uvek kada dođe nova igračica u ekipu trudimo se da joj pomognemo da se brzo adaptira. Ivon se dobro pokazala u ove dve utakmice i nadam se da će biti tako i u budućnosti", zaključila je Crvendakić.\nRadulović vraćen u omladince jer je odbio da igra za Grafičar\nVEROVALI ILI NE: Srpski golman Marko Dmitrović strelac gola u porazu Eibara od Atletiko Madrida


Poznati veteran stigao kod Kokoškova - Sportske.net\nPoznati veteran stigao kod Kokoškova\nSrpski trener u Finiksu dobio novo pojačanje.\nCentral - Počinje doba "Grčke zveri"?Atlantik čeka pobednika, dobra vest, nema više Lebrona!Niksi otpustili Nou i napunili mu džepoveMože da počne, Jokić odličan, Grk iz snova, rezervni Lejkersi "školovali" šampiona!Niko kao Jokić u poslednjih 20 godina!\nVeteran Džamal Kroford je novo pojačanje Finiks Sansa.\nČovek koji je tri puta tokom svoje karijere proglašavan za najboljeg šestog igrača NBA lige je dogovorio sve uslove sa Finiksom, pa će Igor Kokoškov, srpski stručnjak na klupi pomenutog tima iz Arizone, dobiti još jedno pojačanje pred sam početak sezone.\nKroford ima 38 godina, i dalje ne razmišlja o završetku karijere, a do sada je promenio sedam klubova u NBA ligi.\nČetiri godine je igrao za Čikago Bulse, četiri godine za Nikse, godinu dana za Voriorse, dve za Atlantu, jednu za Portland, pet za Kliperse i poslednjih godinu dana proveo je u Minesoti.\nPrethodne sezone je bio proglašen i za saigrača godine u NBA ligi.


Poslovi Infostud su i ove godine za vreme trajanja Regionalnog sajma poslova sproveli veliko regionalno istraživanje koje je za cilj imalo da utvrdi stanje kako na spskom tako i na regionalnom tržištu rada. Kao i prethodnih godina, istraživanju su se priključili partnerski najveći sajtovi za zapošljavanje iz Hrvatske, Bosne i Hercegovine, Makedonije i Slovenije. U istraživanju je učestvovalo 4.706 ispitanika iz Srbije koji su podeljeni u 3 grupe: nezaposleni (52%), zaposleni (41%) i oni koji se i dalje školuju (7%).\nStranačka pripadnost ima nešto veću važnost u Srbiji nego u regionu, dok se preporuke uticajnih ljudi iz struke više vrednuju u regionu nego kod nas.\nNa pitanje o očekivanoj zaradi u Srbiji potencijalni kandidati u proseku očekuju platu od 760 evra. Samo 17% navodi iznose manje od 500 evra, a 33% od 500-799 evra. Preko 1000 evra očekuje 23% kandidata, a među njima i 3% preko 2000 evra.\nPlanovi o promeni posla se ni ove godine nisu promenili, tako da 68,5% zaposlenih kandidata razmišlja da u nekom trenutku promeni posao, a 21% bi to uradilo samo ako bude primorano. U odnosu na prethodnu godinu, tendencije su istog smera, sa tim da ipak ima nešto više onih koji o promeni ne razmišljaju (11% - 8%).\nVećina trenutno zaposlenih ispitanika izjasnila se kako se uglavnom ne plaši da bi mogli ostati bez posla u narednih godinu dana dok 28% ne razmišlja o gubitku posla, a 30% izjašnjava se da se plaši da će u narednih godinu dana ostati bez radnog mesta.\nPandemija je omogućila rad od kuće, u protekle skoro 2 godine bili smo svedoci kako je većina zaposlenih, a kojima je posao to omogućavao, radila od kuće. Sada, godinu i po kasnije, radnici se sve više vraćaju na radna mesta. Za čak 60% zaposlenih radno mesto ne dozvoljava rad od kuće.


Otkriveno šta označava „V“ u nazivu ruske vakcine protiv korone „Sputnjik Ve“ - 24.12.2020, Sputnik Srbija\nDirektor Ruskog fonda za direktne investicije Kiril Dmitrijev je saopštio da slovo „V“ u nazivu ruske vakcine protiv virusa korona „Sputnjik Ve“ (Sputnik V)... 24.12.2020, Sputnik Srbija\n15:55 24.12.2020 (Osveženo: 01:05 26.08.2021)\nDirektor Ruskog fonda za direktne investicije Kiril Dmitrijev je saopštio da slovo „V“ u nazivu ruske vakcine protiv virusa korona „Sputnjik Ve“ (Sputnik V) označava pobedu nad virusom korona.\n„U nazivu naše vakcine ' V' označava pobedu (victory)“, rekao je Dmitrijev, komentarišući isporuku prve serije ruskih vakcina u Argentinu.\n„Isporuka vakcine 'Sputnjik Ve' u Argentinu je odličan primer saradnje između naših zemalja i uistinu istorijski momenat. Cela zemlja je pratila kako avion sa prvom serijom vakcina sleće na aerodrom Ezeiza uoči Božića, sa nadom da će započeti nova era bez kovida 19“, rekao je Dmitrijev, koji je poželeo narodu Argentine da pobedi ovu bolest.\nTakođe je saopštio da će u Argentini biti pokrenuta proizvodnja ruske vakcine „Sputnjik Ve“.\nDmitrijev je dodao da očekuju da će vakcina „Sputnjik Ve“ u januaru biti registrovana u UAE, Indiji i mnogim drugim zemljama.\nAvion sa prvim dozama ruske vakcine protiv kovida 19 „Sputnjik Ve“ sleteo je danas u Argentinu. Poslato je ukupno stiglo 300 hiljada doza. Na međunarodnom aerodromu Ezeiza avion su, između ostalog, dočekali predsednik vlade zemlje Santjago Kafjero, ministar zdravlja Gines Gonzales i ambasador Rusije Dmitrij Feoktistov.


Evo šta je američki vojni avion radio u Banjoj Luci: Oglasili se iz Ministarstva odbrane BiH – Kakanj-X\nEvo šta je američki vojni avion radio u Banjoj Luci: Oglasili se iz Ministarstva odbrane BiH\nNa 25 pro, 2019 182\nProšle sedmice je objavljana fotografija sa međunarodnog aerodromu u Mahovljanima, gdje se nalazio veliki vojni transportni avion, koji prema izvorima Srpskainfo pripada Ministarstvu odbrane SAD.\nRazlog nedavnog dolaska američkog vojnog transportnog aviona na Aerodrom Banjaluka ostaje tajna i nakon što je Srpskainfo tražila odgovor od Ministarstva odbrane BiH.\n“Ministarstvo odbrane BiH i Zajednički štab Oružanih snaga, kao i druge relevantne institucije, koje su nadležne za davanje dozvola za prelet i slijetanje vojnih aviona preko i na teritoriju Bosne i Hercegovine, upoznati su sa boravkom navedenog aviona na aerodromu Banjaluka. Naime, dozvolu za navedeni boravak na navedenom aerodromu dalo je Ministarstvo spoljnih poslova BiH uz saglasnost Ministastva odbrane BiH. Više informacija o istom zbog bezbjednosnih razloga nismo u mogućnosti dati”, kazali su za Srpskainfo u Ministarstvu odbrane BiH.\nPodsjećamo, prošle sedmice je objavljana fotografija sa međunarodnog aerodromu u Mahovljanima, gdje se nalazio veliki vojni transportni avion, koji prema izvorima Srpskainfo pripada Ministarstvu odbrane SAD.


Inicijativa za Stolac: “Želimo samo zakonske i poštene izbore” – dijalogin.tv\nInicijativa za Stolac: “Želimo samo zakonske i poštene izbore”\nnovinar Objavljeno 02/12/2016\nInicijativa za Stolac saopćila je kako nastavlja s pravnim radnjama čiji je konačni cilj održavanje fer izbora koji bi se proveli u tom gradu.\n“Smatramo da je Centralna izborna komisija BiH donijela političku odluku, kojom je neravnomjerno raspodijelila ‘krivicu’ na sve osim na HDZ BiH Stolac. Nadamo da će Apelacioni odjel Suda BiH poništiti odluku CIK BiH kojom se sankcioniraju naši kandidati”, navodi se u saopćenju za javnost Inicijative za Stolac.\nDodaje se kako su u toj organizaciji uvjereni da postoji dovoljno dokaza da Apelacioni odjel Suda BiH potvrditi odluku o razrješenju dužnosti predsjednika Općinskog izbornog povjerenstva Stolac Ivana Perića.\n“Naglašavamo da ne podržavamo bilo kakvo podizanje nacionalnih i/ili vjerskih tenzija od strane bilo kojeg pojedinca, grupe, organizacije ili udruženja. Zbog toga pozivamo sve one građane Stoca, a naročito one koji podržavaju Inicijativu za Stolac, da ne zaborave naše osnovne principe, da ne sudjeluju u bilo kakvom potpirivanju nacionalne ili vjerske netrpeljivosti ili na bilo koji drugi način doprinose osjećaju nelagode u općini Stolac”, navodi se u saopćenju.\nOd 1.januara 2017. nove cijene cigareta u BiH\nLast 30 Days Visits: 62.931\nTotal Visits: 3.222.656


Utakmica 10. kola Prve ženske lige Srbije između Kraljeva i Radničkog igra se na parketu kraljevačke Hale sportova.\nUtakmica između Proleter Naftagasa i Radničkog igra se u zrenjaninskoj „Kristalnoj dvorani“.\nUtakmicom sa beogradskim Partizanom, u nedelju od 17 časova, odbojkaši kragujevačkog Radničkog stavljaju tačku na seriju od tri uzastopna gostovanja u BPŠ Super ligi Srbije.\nUtakmica 11. kola BPŠ Super lige Srbije za odbojkaše između Partizana i Radničkog igra se na parketu Sportskog centra „Master“ u Zemunu.\nKako bi motivisali Kragujevčane da garderobu koju ne nose doniraju u humanitarne svrhe, šoping centar Kragujevac Plaza je, u saradnji sa Crvenim Krstom Kragujevca, započeo veliku akciju prikupljanja garderobe koja se odvija u prostoru samog šoping centra, u objektu pod imenom The Empty Shop.\nProjekat je takođe podržan i od strane Sportskog privrednog društva Radnički iz Kragujevca, a sportisti, predvođeni košarkašem Raškom Katićem i odbojkašem Vladimirom Jekićem, su bili prvi posetioci The Empty Shop-a, i tom prilikom su u ime svojih klubova donirali sportsku garderobu za najmlađe.\nDrago mi je što u ime Sportskog privrednog društva Radnički imam priliku da učestvujem u ovakvoj humanitarnoj akciji. Takođe bih voleo i da se zahvalim Kragujevac Plazi i pozovem sve građane da doniraju garderobu koja im nije potrebna, kako bi obradovali nekoga kome ista ta garderoba jako puno znači, izjavio je Raško Katić, košarkaš Radničkog iz Kragujevca.\nGrađani će biti u prilici da svakog dana, od 12 do 20 časova, donesu čistu, ispravnu i ispeglanu garderobu koja im više nije potrebna u prostor Empty Shop-a, koji se nalazi u prizemlju šoping centra Kragujevac Plaza.\nSekretar Crvenog Krsta Kragujevac, Nevenka Bogdanović istakla je da suKragujevčani poznati po praćenju modnih trendova i daje ova humanitarna akcija jedan od načina da se obezbedi kvalitetnagarderoba onima koji to ne mogu sebi da priušte. Sa Empty Shop projektom smo se našli na mapi sveta sa svetskm metropolama i srećna sam što su prvotimci kluba Radnički iz Kragujevca prvi donirali garderobu.\nKako se bliži Nova godina i Božićni praznici, samim tim i sezona darivanja, Plaza želi da omogući svim posetiocima da u narednih mesec dana na lak način učine nešto lepo i doniraju nepotrebnu garderobu u humanitarne svrhe, izjavio je Nemanja Savčić, menadžer šoping centra Kragujevac Plaza.\nDečiji sajam pod sloganom „Kragujevac, grad šampiona” počinje danas na Šumadija sajmu i trajaće do nedelje 15. decembra, a ulaz je besplatan za sve posetioce. Kao partner i promoter sporta i zdravog načina života učestvuje Sportsko privredno društvo “Radnički”, kako bi kroz edukaciju i zabavu motivisao najmlađe da se bave sportom.\nTokom tri sajamska dana na štandu Radničkog posetioci će moći da se druže sa mnogobrojnim sportistima, članovima velike porodice Radničkog, informišu o programu besplatnih edukacija koje je SPD Radnički obezbedio za svoje polaznike u saradnji sa Kancelarijom za mlade, ali i da naprave zanimljivu foto i video uspomenu sa Sajma. Takođe, svi zainteresovani moći će da dobiju informacije u vezi sa upisom u škole odbojke, košarke, rukometa i vaterpola.\nMladi Kragujevčani će imati priliku da budu dodatno motivisani da se uključe u sportske aktivnosti, kroz druženje i razgovore sa sportistima Radničkog, od kojih su mnogi reprezentativci u različitim selekcijama. U petak od 11 do 12:30 posetioce na štandu očekuju rukometaši i rukometašice Radničkog, a od 12.30 do 13.30 košarkaši i košarkašice. Druženje sa vaterpolistima i odbojkašima planirano je u subotu od 13 do 14 časova.\nMnogobrojni posetioci Dečijeg sajma biće u prilici da na štandu SPD Radnički kupe zvanične artikle sa obeležjem Radničkog i na poklon dobiju vaučer, kojim ostvaruju 20% popusta na određene artikle za narednu kupovinu, u butiku Radnički shop na zatvorenom bazenu.\nPripremljeni su pokloni i mnogobrojna iznenađenja.


Poginuo "blistavi um", Nobelovac Džon Neš\nPoginuo Gadafijev sin i troje unučadi\nPoginuo reprezentativac Belgije\nMyCity » Vesti » Poginuo "blistavi um", Nobelovac Džon Neš\nPoslao: 25 Maj 2015 00:50\nMatematički genije i nobelovac Džon Neš (86), po čijem životu je snimljen Oskarom nagrađeni film "Blistavi um" (2001), poginuo je zajedno sa suprugom Alsicijom (82) u saobraćajnoj nesreći u Nju Džerziju, javlja televizija ABC Njuz.\nKako prenosi Rojters, par se nalazio u taksiju čiji je vozač izgubio kontrolu i udario o železničku rampu.\nFilm "Blistavi um", u kom je Rasel Krou igrao glavnu ulogu, za koju je nominovan za Oskara, opisuje dugogodišnju Nešovu borbu sa šizofrenijom.\nAustralijski glumac je danas napisao na Tviteru da je zatečen vešću o smrti Neša i njegove supruge.\n"Neverovatan par. Bistavi umovi, blistava srca", naveo je Krou.\nNeš, profesor Prinston univerziteta, osvojio je Nobelovu nagradu za ekonomiju 1994.\nUkupno su 826 korisnika na forumu :: 49 registrovanih, 4 sakrivenih i 773 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: aljosa7, Arhiv, ArmyBoss, bieffe, brufen, BSD, celik, Cirkon, comi_pfc, Crazzer, darios, djboj, djordje92sm, dragon986, Dukelander, FOX, havoc995, HrcAk47, indja, JOntra, Komentator, KRCO95, kvcali, kybonacci, MarKhan, MB120mm, mercedesamg, Mercury, Mikulino, Milan A. Nikolic, milan op1978, milenko crazy north, miodrag, Mixelotti, panonski mornar, powSrb, prekodrinski, Ray1973, rovac, sakota79, saputnik plavetnila, shone34, spektorsky, stegonosa, suton, uruk, VP3987, zillbg, |_MeD_|


Nevesinje: Kreditom ka rješavanju finansijskih dugovanja | Trebinje Live\nNevesinje: Kreditom ka rješavanju finansijskih dugovanja\nOpština Nevesinje kreditno se zadužila u iznosu od 400.000 KM radi rješavanja finansijskih dugovanja prema privrednicima u ovoj opštini, a najveći dio odnosi se na saniranje štete izazvane vremenskim neprilikama u 2011. i 2012. godini i infrastrukturne radove, saopšteno je iz ove lokalne zajednice.\n"Realizaciji kreditnih sredstava pristupilo se u skladu sa Odlukom o kreditnom zaduženju, usvojenoj na sjednici Skupštine opštine u februaru ove godine, prema kojoj su u potpunosti izvršene sve obaveze prema dobavljačima", navodi se u saopštenju.\nU opštini Nevesinje tvrde da je sačuvana budžetska stabilnost, s obzirom da su, kako navode, ostvareni budžetski prihodi za šest mjeseci ove godine viši za 0,7 odsto u odnosu na prošlu godinu.\nU saopštenju se dodaje da se "tekuće obaveze po osnovu poreza i doprinosa redovno izmiruju, kao i obaveze po osnovu sklopljenog reprograma".\nOpštinski odbor SNSD-a u Nevesinju saopštio je ranije da je kreditno zaduženje opštine Nevesinje neopravdano, jer se od tog novca ne izmiruju ni prioritetne obaveze niti dugovanja, tako da je ova lokalna zajednica i dalje najveći dužnik u Republici Srpskoj za doprinose za penzijsko osiguranje.\nU SNSD-u Nevesinje ističu da je, prije nekoliko mjeseci, samo dio od prvog kreditnog zaduženja u visini od 400.000 KM utrošen za izmirenje starih dugova, iako je, kako kažu, opštinska vlast obećala da će tim novcem izmiriti te obaveze.\nDirektor Fonda penzijsko-invalidskog osiguranja Republike Srpske Mladen Milić ranije je izjavio da više od 60 odsto opština u Srpskoj nikako ne uplaćuju doprinose za penzijsko osiguranje ili kasne sa uplatom, i da opština Nevesinje ima najveća dugovanja.


Toyota preuzela kompletno vlasništvo nad TPCA fabrikom u Češkoj\n18 Jan 2021 - 20:47 Vesti Link\n* Dosadašnja fabrika pod imenom Toyota Peugeot Citroën Automobile (TPCA) postala je Toyota Motor Manufacturing Czech Republic i sada je u 100% vlasništvu Toyote\n* Nakon preuzimanja finansijskog vlasništa nad dosadašnjim zajedničkim ulaganjem TPCA u Republici Češkoj, biće nastavljena proizvodnja za potrebe obe kompanije\n* Toyotin novi globalni sistem arhitekture vozila – poznat kao TNGA – sada se primenjuje u svim evropskim fabrikama\n* Fabrika u Kolinu proizvodiće i hibridne automobile kako bi zadovoljila sve veću potražnju, a proizvodnja novog Yarisa počinje ove godine\nToyota Motor Europe (TME) u 2021. godinu ulazi kao jedini vlasnik dosadašnjih zajedničkih proizvodnih pogona TPCA, nastalih 2002. godine ulaganjem Grupe PSA (PSA) i Toyote.\nPočetak rada nove kompanije pod imenom Toyota Motor Manufacturing Czech Republic, ozvaničen je svečanošću na kojoj su prisustvovali predsednik Toyotine fabrike, gospodin Koreatsu Aoki, direktor Toyote Czech Republic, gospodin Martin Peleška, i gradonačelnik Kolina, gospodin Mihael Kašpar. U skladu s novim korporativnim identitetom, predstavljen je i novi logotip fabrike, koja će, na način kao i ostale evropske fabrike, nositi naziv TMMCZ.\nPogoni u Kolinu proizvodili su modele A segmenta – Toyotu Aygo, Peugeot 108 i Citroen C1, i to još od 2005. godine, a TMMCZ će i ubuduće nastaviti proizvodnju za obe kompanije (Toyota i PSA). Ovi pogoni jedan su od najvećih izvoznika gradskih automobila iz Češke Republike, dobro poznatih po svojoj pouzdanosti, niskoj potrošnji goriva i maloj emisiji gasova. Ta kompanija, koja zapošljava više od 3500 radnika, najveći je poslodavac u regionu, značajno utiče na razvoj Kolina, i to ne samo otvaranjem na hiljade radnih mesta, već i podržavajući brojne dobrotvorne akcije.\nU proširenje kapaciteta i modernizaciju fabrike, Toyota je uložila više od četiri milijarde kruna. Ova investicija omogućila je uvođenje u proizvodnju Toyotine globalne arhitekture (TNGA), što znači i početak proizvodnje nove Toyote Yaris, uključujući i novu hibridnu tehnologiju, što je planirano za drugu polovinu 2021. godine.\nPredsednik fabrike, Koreatsu Aoki, obrazložio je ove promene: “Od danas, naši pogoni su u sastavu grupe Toyota, koja sada, širom Evrope, ima osam proizvodnih pogona u kompletnom vlasništvu. Sve veća potražnja za našim automobilima, kao i pripreme za početak proizvodnje novog modela, znače da će biti uvedena i treća radna smena od 28. februara. Fabrika, koja je jedan od najvećih izvoznika u Republici Češkoj, koristiće veliki lanac domaćih automobilskih snabdevača”.\nDirektor kompanije Toyota Czech, Martin Peleška, dodaje: “Toyota je uvećala svoj tržišni udeo, i sada je na petom mestu u Češkoj. Potpuno preuzimanje modernih proizvodnih pogona Toyote u blizini Kolina, i dodatne investicije u proizvodnju Toyote Yaris, takođe su dobre vesti za ovu državu”.\nToyotina porodica je snažno prisutna u Republici Češkoj i obuhvata nacionalnu prodajnu i marketing kompaniju, sedište kompanije Toyota Central Europe Czech je u Pragu, logistički i distributivni centar nalazi se u mestu Krupka, uz, naravno, široku mrežu Toyotinih i Lexusovih prodavaca i servisera, a sada je tu i nova kompanija TMMCZ.\n“Naša posvećenost proizvodnim pogonima u Kolinu potvrđuje Toyotinu filozofiju proizvodnje vozila tamo gde se i prodaju, kao i dugoročno opredeljenje proizvodnje u Evropi. Uvođenje TNGA i hibridne tehnologije u pogone TMMCZ, sastavni je deo naše razvojne strategije”, naglasio je predsednik i CEO Toyote Motor Europe, Dr. van Zyl.\nčitanja : 255


Da li znate po čemu je Nestlé fabrika u Surčinu prva u Srbiji?\nZagađenje životne sredine i zajednice u kojoj posluju, mnogima je postalo je deo svakodnevnice – sve dok posao funkcioniše kako bi trebalo, ne postoji velika briga za posledice koje ponekad i nesvesno ostavljaju za sobom. To nije slučaj sa kompanijom Nestlé.\nPre 9 godina, najveći svetski proizvođač hrane i pića, počeo je svoju proizvodnju u fabrici u Surčinu, koja je pored one u Sofiji, jedina u regionu. Od tada, mnogo je uloženo kako bi se dostigli i održali čuveni Nestlé standardi, koji su uz neosporan kvalitet proizvoda, i doveli do toga da je kompanija lider na globalnom nivou.\nNestlé fabrika u Surčinu postala je 2019. godine prva u Srbiji koja je postigla Zero Waste to Landfill cilj, što znači da nijedan gram otpada iz fabrike ne završava na deponijama, već se reciklira ili koristi za druge potrebe.\nKako bismo vam približili zavidno poslovanje i uštedu koju Nestlé pravi, objasnićemo vam kroz sledeće brojke – kompanija je investirala 30.000 evra u LED osvetljenje, i na taj način umanjila potrošnju električne energije za čak 20 odsto. Smanjenjem dimenzija ambalažnog materijala, smanjena je potrošnja papira za čak 50 tona na godišnjem nivou, a samim tim i negativna emisija ugljen dioksida za 56 tona. Lokalno najveća investicija je 1,2 miliona evra i odnosi se na savremeni tretman prečišćavanja otpadnih voda, što je omogućilo smanjenje potrošnje vode za 50.000 metara kubnih godišnje, što je jednako zapremini 20 olimpijskih bazena. Separacijom na samom izvoru odstrani se čak 80 odsto komunalnog otpada u posebno izdvojene reciklažne kante, koji se nakon reciklaže ne odbacuju već koriste u druge svrhe. Srpska javnost imala je priliku da se upozna sa infrastrukturom i načinom rada fabrike u Surčinu prilikom ekološke online ture, kada je Nestlé otvorio svoja vrata predstavnicima medija, partnerima i državnim institucijama.\nOsim preduzimanja koraka ka postizanju održive proizvodnje i zaštite životne sredine, Nestlé posvećeno radi i na širenju svesti o važnosti ove teme, pa je tako nedavno sprovedena i prva ekološka onlajn edukacija mladih #NestleČuvaPrirodu u okviru koje su mladi ispunjavali dnevne izazove u uštedi vode, struje i korišćenja ekološke ambalaže umesto plastike.\n„Kroz svoje delovanje, Nestlé je pokazao odgovoran pristup i ovog puta. Nastavićemo sa inovacijama i održivim poslovanjem, jer samo uz odgovoran pristup možemo da postignemo boljitak u očuvanju životne sredine“, izjavila je direktorka Nestlé fabrike u Surčinu, Tanja Žigić.\nSvaki lider bi svojim primerom i dobrom praksom trebalo da bude podsticaj i drugima. Svojim održivim poslovanjem, Nestlé je nastavio da pokazuje na koji način bi trebalo pristupati misiji poboljšanja kvaliteta života i izdradnji bolje i zdravije budućnosti u zajednici u kojoj posluje.\nTAGOVI: NestlékompanijakvalitetliderfabrikaekologijaTanja Žigićživotna sredina


Crveni krst Užice u uspešno izvedenoj akciji evakuacije i zbrinjavanja - Užice Oglasna Tabla\n21 јануара, 2019 0327\nUžički Crveni krst je u petak, 18. januara izveo uspešnu akciju evakuacije i zbrinjavanja u Opštoj bolnici u Užicu teško bolesnog 82-dvogodišnjeg žitelja sela Ljubanje u kanjonu Dervente. U ovoj akciji, izvedenoj u veoma teškim uslovima, po snegu i u kasnim popodnevnim satima, u nepristupačnom terenu, učestvovala je ekipa koju su činili: Danilo Starčević koji je bio zadužen za pružanje prve pomoći, Marko Bosić koji je vozio motorne sanke i Žunić Stefan i Ćitić Dragomir koji su pomagali u transportu obolelog.\n-Krenuli smo na teren na poziv predsednika Mesne zajednice Ljubanje, i u zaista teškim uslovima, stigli do ugroženog gde smo konstatovali da je u pitanju problem vezan za srčana oboljenja. Alarmirali smo ekipu zdravstvenog centra Užice, i nakon ukazane prve pomoći na terenu, pristupili smo evakuaciji- rekao je Danilo Starčević i dodao:\n-Ovo je bila samo jedna od mnogobrojnih intervencija ove zime, druga koja se tiče evakuacije i zbrinjavanja, dok je ostatak naših aktivnosti na terenu bio usmeren na doturanje humanitarne pomoći. Zahvalni smo i ekipi prijemnog odeljenja Opšte bolnice Užice koji su vrlo profesionalno odreagovali u ovoj intervenciji.\nMarko Bosić koji je vozio motorne sanke kaže da je put do Ljubanja i nazad bio izuzetno naporan:\n-Otežavajuće okolnost bila je što je poziv za pomoć stigao u poslepodnevnim satima, pa nas je na putu do kuće uhvatio mrak. Morali smo dva puta da pređemo reku, sankama, pa da savladamo bedem, a onda nas je sačekao uspon do same kuće, do koje, inače, i po suvom vremenu ne postoji prilazni put. Kuća u kojoj živi deda je u katastrofalnom stanju, i to je bio još jedan od tužnih prizora u kojima smo nalazili stare i bolesne na terenu. Sam put u jednom pravcu je trajao nekih dvadeset minuta do pola sata, ali s obzirom na okolnosti činilo se da sve traje mnogo duže. Za ovakve intervencije pored dobre volje potrebna je zaista velika obučenost i iskustvo, pošto se zaista radi o teškim uslovima sa visokim stepenom rizika.\nIzvor:pasaz.rs/Milunka Nikolić / Naslovni foto: Crveni krst Užice, akcija u kanjonu Dervente


Kriptovalute su više špekulativna imovina koja je zamjena za zlato, a ne za dolar – The PRESTIGE\nPredsjednik američkih Federalnih rezervi (FED) Džerom Pauel (Jerom Powell) izjavio je na panel diskusiji o digitalnom bankarstvu u organizaciji Banke za međunarodna poravnanja da kriptovalute ostaju nestabilni čuvari vrijednosti i da američka centralna banka ne žuri sa predstavljanjem konkurenta za njih.\nPauel je istakao da su kriptovalute vrlo nestabilne i da zato nisu korisne zalihe vrijednosti. On je dodao da su one ,,više špekulativna imovina koja je u osnovi zamjena za zlato, a ne za dolar”, prenosi CNBC.\nInače, posljednjih nekoliko godina FED je radio na sopstvenom sistemu plaćanja koji bi trebalo da omogući brži prenos novca, a predstavljanje konačnog novog proizvoda vjerovatno bi trebalo da se dogodi u naredne dvije godine.\nUz to, Federalne rezerve su radile i druga istraživanja na temu da li bi digitalni novac američke centralne banke bio neophodan ili praktičan.\nInače, kriptovalute su u posljednjih sedam mjeseci značajno uvećale svoju vrijednost usled velikog povećanja trgovinske aktivnosti i sve veće prihvaćenosti u finansijskoj industriji.\nPauel je istakao da se može očekivati da će FED sa velikom pažnjom i transparentnošću raditi na razvoju digitalne valute centralne banke. Inače, Bostonski FED je prošle godine sklopio partnerstvo sa Univerzitetom MIT (Massachusetts Institute of Technology) u višegodišnjoj studiji o razvoju digitalne valute centralne banke. Očekuje se da će posao trajati dvije do tri godine, ali je ta studija više usredsređena na hipotetiku kriptovalute koju sponzoriše centralna banka, a ne na neposrednu primenu.\nPauel je naglasio da će Kongres vjerovatno morati da donese neku vrstu zakonskih propisa prije nego što FED nastavi sa uvođenjem sopstvene kriptovalute. On je primetio da je pandemija Covid-19 naglasila važnost razvoja boljih sistema plaćanja kako bi novac mogao brže stići do onih kojima je potreban.\nBitcoin 30.000 dolara na kraju godine?\nKriptovalute u zelenom, bitcoin iznad 50.000 dolara


Državna izborna komisija, na sjednici održanoj 07.09.2016. godine, daje sljedeće\nSaglasno članu 4, 38 i 42 Zakona o izboru odbornika i poslanika grupa birača ima isti tretman i prava kao politička partija u smislu ostvarivanja prava na predlaganje predsjednika biračkih odbora po osnovu rezultata (broja odbornika u Skupštini opštine) ostvarenih na prethodnim izborima.\nBroj predsjednika biračkih odbora koji pripada političkoj partiji, odnosno grupi birača, saglasno članu 35 stav 2 Zakona o izboru odbornika i poslanika, određuje se pojedinačno za svaku političku partiju (grupu birača), na osnovu broja osvojenih mandata na prethodnim izborima, tj. broju mandata osvojenih na izborima nezavisno da li su nastupali u okviru koalicije ili pojedinačno. Pravo na kandidate za predsjednike biračkih odbora imaju one političke partije, ili grupe birača, koje su učestvovale na izborima i imaju odbornike u odgovarajućoj skupštini na osnovu ostvarenih rezultata na izborima.\nKod imenovanja stalnog sastava biračkih odbora članom 35 stav 4 je definisano da se imenuje po jedan predstavnik dvije opozicione političke partije koje su dobile najveći broj mandata, što znači da se utvrđuje pravo političkim partijama ili grupama birača pojedinačno po broju mandata koje imaju u skupštini opštine, a ne kao izbornim listama, odnosno koalicijama. Grupa birača ima pravo na predstavnike u stalni sastav biračkih odbora ukoliko je jedna od dvije opozicione partije (grupe birača) po broju osvojenih mandata na prethodnim izborima, posmatrano pojedinačno.\nSaziv za 68. sjednicu (196 kB)\nSaziv za 67. sjednicu (180 kB)


Tači: I moj savetnik pozvan u Hag\nKosovski predsednik Hašim Tači rekao je da je o pozivima na saslušanje pred Specijalnim sudom za zločine OVK, koji su upućeni Ramušu Haradinaju i Bislimu Zurapiju, i njegovom savetniku, saznao iz medija, navodeći da će naredne poteze definisati u skladu sa ustavnim ovlašćenjima.\n"Sa žaljenjem sam primio vest da je Specijalni sud na razgovor pozvao mog savetnika i bivšeg šefa glavnog štaba OVK Bislima Zurapija i nekadašnjeg komandanta zone Dikađin Ramuša Haradinaja, kao i još neke bivše oficire OVK", rekao je Tači.\nTači je rekao i da je za odluku Ramuša Haradinaja da podnese ostavku na mesto premijera saznao iz medija.\nKosovski predsednik je rekao i da žali zbog Haradinajeve odluke, ali i da će naredne poteze definisati u skladu sa zakonskim i ustavnim ovlašćenjima.\n"Verujem u čistotu borbe koju je vodila OVK i verujem u visoke moralne standarde boraca za slobodu. Niko ne može narušiti vrednost naše slobode i rata koji je vodila OVK", zaključio je Tači.\nKako je najavljeno u Prištini, Tači će se uskoro sastati sa liderima političkih stranaka nakon čega će doneti odluku da li će imenovati novog mandatara za sastav vlade ili će raspisati prevremene izbore.\n26.05.2020 Povratak u školske klupe 1. juna (600)\n26.05.2020 "O otvaranju prelaza posle 1. juna" (435)\n26.05.2020 “Krajnje je vreme da se stane na put nasilju” (146)